Txirrindularitza | Kirol berriak\nCategory Archives: Txirrindularitza\nBradley Wigginsen zain geunden arren Vicenzo Nibali da Giroko patroia. Errazegi eman genion garaipena Sky taldeko britaniarrari, erlojupeko luzea eta iazko sendotasun bikaina gogoan. Giroa ordea ez da Tourra, gauza asko dira desberdinak, eguraldia eta mendateen gogortasuna besteak beste. Gutxietsi egin ziren ezaugarri horiek baina astebete nahikoa izan da eragin dutena jakiteko. Besteak beste Wigginsi ezagutzen ez zitzaizkion gabeziak azaleratu zaizkio.\nAurrenekoa baldarkeria teknikoa da. Ondo ezkutuan eduki du orain arte. Iazko Tourreko irudi edota argazkiak erreparatuz gero Wiggins beti buruan ageri da, gehienetan elastiko horiarekin nabarmenduta. Aurtengo Kataluniako Voltan, berak eta bere taldeak eragin zuten tropelean etena jaitsiera sigisagatsu batean. Artetsua zirudien bihurguneak hartzen. Baina, ez da, Giroak erakutsi du hori. Izuak airean dabil eta ez da ulertzekoa. Eroriren batean buruhezurra hautsi izan balu, tira! Beldurra hezur muinetaraino sartu eta izu bihurtzea normala izango zatekeen, baina eroritxo pare batengatik dabilen bezala ibiltzeak ez du ez buru ez hankarik. Igoerak asko entrenatu ditu, baina jaitsierak ez antza. Eta premia eduki badauka.\nItzuli handiak irabazteko bertuteak edukitzeaz gain, gabeziak ezkutatzen jakin behar da, eta Wigginsi gehiegi antzeman zaizkio. Aurkariek badakite zein zauritan bota behar den gatza zornea eragiteko. Baina, bere arazo bakarra ez dira jaitsierak eta euria. Igoeretan ere larri dabil, ohi baina justuago. Inoiz baino hobeto dagoela esan du, baina ezin du erakutsi. Atzoko etapa horren lekuko. Lasterketa gogortzea komeni zitzaiela pentsatuta, ekimena hartu zuten pelotoi buruan. Txalotzeko jarrera da. Nortasuna hori baita, norberari komeni zaion karrera norberaren baliabideei esker jorratzea, ez besteren baitan egotea. Wigginsek modu horretan menderatu behar ditu aurkariak, menderatzekotan. Higadura lana eginez, erritmoan iraunez. Ez erasoka, hori ez da bere bertuterik behinena. Karrera azken muturreraino gogortzeak indartsuenari egiten dio mesede, horregatik egin zion kalte Wigginsi, indartsuena ez delako. Baina garaiz ohartu zen Sky eta irtenbidea eman zion. Bizkor jokatu zuten eta eskerrak, bestela porrota are handiagoa izango zen. Uranen garaipenak gozatu zuen Wigginsen gazia.\nIkusitakoak ikusita, Skyk aldatu egin beharko du hasierako estrategia. Erlojupekoa ez zuen behar bezala baliatu Wigginsek eta mendateetan ez dabil. Ezin du Giroa irabazi. Atzoko etapan bezala estrategia aldatu eta, zirt edo zart, Uranek eta Wigginsek ausart jokatzen badute ataka estuan jar lezakete Nibali, patroia. Seguru aski ez dute lortuko, baina Giro zoragarria eskainiko ligukete. Itxaropen horrekin jarraituko dugu!!\nThis entry was posted in Txirrindularitza, Xabier Usabiaga and tagged Bradley Wiggins, Italiako Giroa, Nibali, Uran on 15 maiatza, 2013 by Xabier Euzkitze.\nDenbora da Thomas Lofvkist, Mediterraneoko itzulia irabazi berri duen ziklista suediarra begiz jo nuela. 2003a edo izango zen, 19 urte baino ez zituela Etorkizuneko Tour bikaina egin zuenean (seigarren izan zen), seguru aski. Geroztik gertutik jarraitu dut. Egungo ziklismoaren ordezkarietako bat zela iruditu zitzaidan, garbizaletasun joeraren aitzindarietako bat. Oso gaztea izanagatik, bidezidor zalantzagarriak erabiltzen zituztenen gainetik nabarmentzen zen batzuetan. Ibilbide luzeko ziklista ematen zuen, ezaugarri anitzetakoa eta sapaia goian zuena. Zoritxarrez, ez zen halakorik bete. Erdizka gelditu da bere palmaresa.\nGogoan dut, 1997an Donostian jokatu zen Munduko Txapelketaren baitan, entrenatzaileen nazioarteko simposium bat antolatu zuten eta bertan entzun nion entrenatzaile bati, txirrindulari bat erretzea ezinezkoa zela, dohainek iraun egiten zutela, kamusten zirela bai, baina ez zirela desagertzen. Uste dut ataka estuan jarriko nukeela Ekitaldeko ziklista askoren kasuak mahai gainean jarriko banizkio. Alegia, nola azalduko luke kirolari batzuk 16-20 urterekin, euren heldutasunean baino (26-28) hobeak izatea?\nBeharbada iaz Iñigo Mujika fisiologo euskaldunak Journal of Sports Physiology and Perfomance aldizkari entzutetsuan argitaratu zuen ikerketa batekin erantzungo lidake. Bertan Mujikak zera ikusi zuen, Miguel Indurain handiak erretiroan 14 urte eman arren, bere balore fisiko absolutuak egun pelotoian dabiltzan gazte askorenak baino hobeak direla.\nEta litekeena da Thomas Lofvkisten kasua ere aipatzea. Esaten zenez, ziklista suediarrak oso dohain onak zituen, baina auskalo zergatik ezin izan dituen behar bezala erakutsi. Akaso presio gehiegi ezarri diote. Beharbada beste batzuentzat lan egin beharrak mugatu du bere bilakera, edo motibazio ezak. Ez dakit, baina orain badirudi IAM talde sortu berrian lider sentitzen dela eta horrek lagundu lekioke. Edonola den ere, garbi dago, bere gorputzak garaipen garrantzitsuak lortzeko bertuteak dituela. Mediterraneoko itzulia da adibide.\nThis entry was posted in Txirrindularitza, Xabier Usabiaga and tagged Miguel Indurain, Thomas Lofkvist on 13 otsaila, 2013 by Xabier Euzkitze.\nEgunotan mundu erdiko zirko mediatikoa Puerto Afereko inputatuen inguruan dabil, euretakoren batek esan zuen moduan “zirkoko tximinoak bezala” jarri dituztelako plaza publikoan. Baina, hemen, benetan lotsagarri gelditzen ari dena Espainiako sistema judiziala da, ez duelako, inondik inora ez gainera, kirolaren historian izan den dopaje arazo larrienetako baten aurrean ez behar bezalako seriotasunarekin ez behar bezain azkar erantzun. Puerto Afera, galdutako epaiketa da edozein ikuspegitatik begiratuta ere.\nHasteko Espainiako dopajearen aurkako legedia ipurtagirian gelditu zen arazoa lehertu zenean. Dopina delitu zen ordurako Europako beste lurralde batzuetan, hala nola, Alemanian, Frantzian eta Italian. Espainian ez. Bigarrenik, harrigarria da ustezko dopin sare horretako bezero zigortu bakarrak atzeritarrak izatea, alemaniarrak eta italiarra ia denak: Ullrich, Jaksche, Scarponi eta Gianpaolo Caruso. Beste bezero ia guztiak espainiar herritartasuna dute, baina inork ez du zigorrik jaso. Herrialde horretan lotsaren arrastorik bada, axolagabeena ere lotsatzeko modukoa da hori. Norbaitek Alejandro Valverde zigortu zutela ekarriko du gogora. Ados, baina gertaera horrek berak ustel kiratsa du, txiripaz harrapatu baitzuten murtziarra. Kontua da auziaren ardura zuen Antonio Serrano epaileak ez zuela onartu CONI-ren (Italiako Batzorde Olinpiko Nazionala) eskaera, alegia, odol poltsak aztertzeko eskaera. Baina Serrano oporretan zegoen batean haren ordezko epaile batek ameto eman zion italiarren nahiari eta orduan ziurtatu ahal izan zuten odol poltsetako bat Valverderena zela. Urte hartako Tourra Italiara pasatu zenez, hala zigortu ahal izan zuten egungo Movistarreko ziklista. Antonio Serrano epailegatik balitz, Valverde ez zuten inoiz zigortuko.\nEpaiketa hau justiziak beharko lukeenaren justu kontrakoa da. Ez da ez garbia, ez zuzena, ez bidezkoa izango. Ezin du izan. Sare horretan ustez zeuden ziklista batzuk zigortu zituzten, beste batzuk oraindik korritzen ari dira, eta beste asko, ia gehienak, pelotoitik erbesteratu egin zituzten. Beraz, ez du inondik inora berdintasunaren oinarri zipitzik. Berez, arau hauste berdina egin dutenek, zigor berdina beharko lukete, ezta? Bada, hemen ez da halakorik beteko.\nGainera, ez da dopin sarerik epaitzen, eta ikusitakoak ikusi, beharbada hori da txarrena. Seguruenik lekuko gisa deklaratuko duten ziklista ohi atzerritarren ahotik jakingo da dopin sistema antolatua zutela inputatuek, baina epaileak AMA-k (Dopinaren Kontrako Mundu Agentzia) eskatutakoari uko egiten badio, odol poltsak bere esku uzteari alegia, ez dute inor zigortuko. Zigortu edo errugabe jo, batek daki. Inori bere huts egitea baieztatu eta zigorrik jarriko baliote berandu litzateke, ia ziklista gehienak erretiratuta daudelako. Baina askoz okerragoa litzateke ziklistaren bat edo batzuk errugabe direla ziurtatuko balitz. Hori barkaezina litzateke bere garaian euren kirol jarduera profesionalarekin jarraitzea ahalgabetu zitzaielako.\nEspainiako justiziaren jarduna nolakoa den ikusita, ez dago batere argi epaitzen ari diren osasun publikoaren kontrako delitua bera ere frogatu ahalko duten. Baina hori, azken batean, nori axola zaio orain?\nThis entry was posted in Txirrindularitza, Xabier Usabiaga and tagged Puerto Afera on 31 urtarrila, 2013 by Xabier Euzkitze.\nZiklismoaren urrezko panpina apurtu da. Askoren jainkoa hil da eta orain, azkenean, egia aitortu duela-eta kirolean inoiz izan den gaizkilerik handiena gisa zigortuko dute. Etsaia, hutsaren hurrengo izango da Lance Armstrongen ondoan. Lotsa eta higuina eragiten duen pertsonai bihurtuko dute. Eta jantzi laranjaz atondu eta esku eta oin bilurrak jarrita heriotzaren korridorera eramatea besterik ez zaie falta. Duintasun oro galdu eta ez diote arnasik ere onartuko. Baina jakizue Lance Armstrong biktima dela. Biktima bai, kirolean inoiz izan den biktimarik handiena, beharbada. Bere handikeriaren biktima, bere gezurraren biktima, baina batez ere ziklismoak oraintsu arte izan duen sistema ustelaren biktima izan da Lance Armstrong.\nGezurtiarentzat gezurra ez da existitzen, iruzurgilearentzat iruzurra ere ez, euren errealitate bihurtzen da. Hori da euren egia. Eta ziklismoa gezurraren eta iruzurraren zurrunbiloan bizi izan da luzaroan. Betidanik esango nuke, baina batez ere 90. hamarkadatik oraintsu arte. Frogatuta gelditu denez, dopajea ez da inoiz hain homogeneoa izan eta hedatua egon, horregatik dira garai hartako ziklista ia denak, salbuespenak salbuespen, sistemaren biktima. Armstrong ere bai. Ez inor baino gutxiago eta ez inor baino gehiago.\nGarai hartan dopinak ez zuen gaur egungo konnotaziorik. Moralki onartuta zegoen. Beharrezkotzat jotzen zen. Ez zeukan iruzur kutsurik. Ez zuen karga moralik. Ohikoa zen. Iraganetik zetorren ohitura, bilakaera naturala. Beraz ez zegoen errudunik. Denak ziren errudun, aldi berean: babesle, manager, zuzendari, masaje emaile eta, nola ez, txirrindulariak. Denek joko berean hartzen zuten parte. Joko arauak berdinak ziren denentzat. Denak pozik. Lance Armstrong, bere belaunaldi osoa, eta aurreko eta ondorengo batzuk, horrela hazi eta hezi ziren, giro horretan. Ez zuten hori aukeratu, gainera etorri zitzaien, dopinaren mamuak jan egin zituen. Ezezkoa esan zezaketen. Utopia. Inork ez zuen egin. Salbuespenen batek. Ez al gaitu gizarte ustez garbiak bere ohitura zikin askotara makurtarazten. Ez al gara kapitalismo basatiaren uztarrian lotuta bizi nahi edo nahi ez? Lanaren morroi, sistemaren biktima, neurri batean edo bestean. Ziklismoaren mundu hertsian ihes egitea askoz zailagoa zen. 20-22 urterekin umetako ametsen mundura heldu eta nork esan ezetz? Inolako errudun sentimenturik ez badago gainera? Denak zepora. Bultzata gainera. Kontzietnzia zuritzea oso erraza zen: “Denek egiten dute”.\nBeraz, zergatik da Lance Armstrong beste inor baino errudunago. Erruduna bai, baina errudunago? Ez nator bat. Seriotasun eta memoria apur bat nahikoa da konturatzeko berak ez zuela doping sistematikoa asmatu, ez eta sustantzia desberdinik erabili ere. Jo hemerotekara. Armstrong izan al zen Michele Ferrari medikuarekin lan egin zuen lehena? Bakarra? Segi irakurtzen. Hartu Jesus Manzano Kelmeko txirrindulari ohiak egindako salaketak. Hark dopinari buruz emandako xehetasunak eta Armstrong salatzeko beste ziklistek egin dituztenak, berdinak dira. Berdin berdinak. Ez dago ez sustantziatan ez haien erabileran inolako aldaketarik. Dena berdin. Kontua da Manzano herrialde bananero batekoa dela eta haren salaketek ez zuten inolako eraginik izan.\nGainera ez al duzue uste bere iruzurrak beste ziklistak kaltetu izan balitu orain, Armstrongnen lege haustura frogatu denean, denek joko luketela auzitara kalte ordain eske? Dirua eta tituluak. Lasai, ez du inork joko. Inork. Zergatik? Denak ziren sitema beraren biktima. Ia denak. Armstrongi Tourreko tituluak kendu dizkiote. Dirua itzultzeko eskatuko diote. Ondo. Hala merezi du. Eta hala onartu du berak, gizon. Eta ez al dizkiote Ullrichi (nire ziklista kuttuna) bigarrenak kenduko? Eta Basso eta beste batzuei hirugarrenak? Haiek eta atzeragokoak garbi al zeuden? Egin diren ikerketek eta oraindik indarrean daudenek ez dute halakorik erakusten. Orduan zergatik jotzen da Lance Armstrong errudun bakartzat. Erruduna da, erruduna, baina ez errudun bakarra. Hori gehiegizkoa da. Ez da bidezkoa. Denak ziren biktima. Denak modu berean.\nEsan dudana larria da. Baina orain esan daiteke. Dena azaleratu da. Frogak daude. Lehen ez. David Walsh kazetaria saiatu zen Armstrongen egia erakusten. Ezin izan zuen. Epaitegietara jo eta auzia galdu egin zuen. Sunday Times egunkariak kalte ordainak eman behar izan zizkion ziklistari. Estatu Batuetan ikerketa federala zabaldu zuten. Itxi egin zuten, ezer frogatu gabe. Egia ziklistek zekiten.\nLehen inori dopina lepoatzeko kontrolak zeuden, baina kontrolek, oro har, negatibo ematen zuten. UCI-k onartu du ordea, kontrolak ez zirela behar bezain eraginkorrak izan. Baina ez zegoen gehiagorik. Ez dezagun UCI bera kupidagabe kritikatu. Horregatik behintzat ez. Zientziak zituen aurrerapen oro modu aintzindarian erabili zituen UCI-k, baina ez zen nahikoa izan. Denboraren poderioz etorri da zorroztasuna. Egoeraren larriak eraginda. Autodestrukzioa sahiesteko. Orain kontrolak ez dira zorrotzagoak. Sistema da desberdina. Pasaporte biologikoa, ustekabeko kontrolak, ADAMS sistema, presioa, filosofia aldaketa…..baina orduan hori guztia ez zen posible. Beharrezkoa zen baina ez zen posible. Aldaketa pixkanaka etorrita ere giza intimitatea urratzen den kontuak-eta aipatzen dira. Orduan ezarri izan balitz Hagako epaitegira eramango zituzten zuzenean.\nAitorpen hau eginda, norbaitek pentsa lezake sistema hori, dopajea, defendatzen dudala. Ezta inondik inora ere. Zero tolerantziaren eta errudunak zigortzearen aldekoa naiz. Nire burua ez dut inoiz adibidetarako erabiltzen, oraingoan bai. Ni sistema horrek kaltetuetako bat izan nintzen. Ez nintzen inoiz dopatu. Inoiz. Zin dagit. Baina egiteko asmoa nuen eta nire burua ataka estuan ikusi nuenean neronek eskatu nituen debekatutako sustantziak. Eskuan izan nituen. Ez nituen hartu. Hartu izan banitu ez nituen izandako anemiak izango, lesioak ere ez seguru aski, eta beharbada karreraren bat irabaziko nuen. Noiz edo noiz ez nintzen aparte ibili. Hobeto ibiliko nintzen behintzat, hori seguru. Baina erruduna naiz, errudun morala. Nik ere egingo nuen, denbora falta izan zitzaidan. Sistemaren biktima nintzen. Armstrong bezala. Ez gutxiago eta ez gehiago.\nArmstrong nahi duzuena izango zen: harroa, faltsoa, kupidagabea, prepotentea, baina derrigortuta bada bere erantzukizun guztiak onartu eta ordaintzen ari da. Bizitzaren estoldetan dago oraintxe bertan. Damua erakutsi du, barkamena eskatu eta ez du beste inor salatu. Bere salatzaile eta ixilik daudenak baino askoz gizatasun gehiago erakutsi du.\nThis entry was posted in Txirrindularitza, Xabier Usabiaga and tagged Dopina, Lance Armstrong on 18 urtarrila, 2013 by .\nXabier Usabiaga: ‘Erruduna’\nMunduak begitan hartu du Lance Armstrong. Berarekin itsutu dira komunikabide guztiak eta badirudi zuhaitz ustel horri begira inork ez duela ikusi nahi atzean dagoen basoa. Eta hura ere ustela zegoen, zinez.\nEz dut Lance Armstrong defendatzeko inolako asmorik. Ezinezkoa da. Berak ere uko egin dio urtetan egoskor eutsitako helburuari. Amore eman du, errua onartu ez arren. Nire intentzioa bestelakoa izan da beti. Inor defendatzea baino ziklismoak jasan duen kritika erraz eta bidegabea salatu dut. Ez dut onartzen probarik gabe inori ezer leporatzerik. Komunikabideetan ez. Hau gauza serioa da gero! Baina orain nohai daude frogak. Protagonisten hitzak daude. Egia biribilak. Eta UCIren aitortza ere hor dago. Dopina atzemateko sistema ez zen behar bezain eraginkorra garai hartan. Hori zen arazoa. Arazoetako bat. Ez bakarra. Beraz, errealitatea onartu egin behar da eta errealitateak erakutsi du, salbuespenak salbuespen, garai hartan tropel osoak jotzen zuela antzeko prestaketa metodoetara.\nBaina, behin egia jakin delarik, jakin dezagun egia osoa. Ez erdizka. Armstrong erruduna da, baina jaurti dezala lehen harria errugabe denak. Harri txintxarrik ere ez dute jaurtiko. Inor Armstrongen jardunbideaz kaltetua sentituko balitz, salatu egin beharko luke. Lasai, inork ez du epaitegietara joko.\nBere atzetik edo aurretik sailkatutako nork esan behar du ezer. Bota bat. Izen bat. Ia denak antzeko sareetan atzeman izan dituzte, edota positibo emanak dira. Eta bere buruari garbi eusten dioten bakanak zorteko dira euren berri izan zuten taldekideek salatu ez dituztelako. Armstrongen afera Floyd Landisen hari muturrari tiraka azaleratu da. Hark salatu zuen aurrena. Atzetik etorri dira bere taldekide eta lagun min izandako besteen aitortzak. Garai hartako eta aurrekoetako beste taldeetan USADAk egindako ikerketen parekoak egingo balituzte, ia denak zepo berean eroriko lirateke. Ia diot, beti izaten delako salbuespenen bat.\nTristetu egiten nau jendeak arbol ustelean aizkora sartzeko duen erraztasun zitalak. Inork ez du orain Armstrongen alde hitzik egingo, eta beharrik ere ez egoera ez baita inori losintxak egiteko, baina gizakiak zintzotasun minimo bat balu belaunaldi hartako zein aurrekoetako kideek “ni ere errudun” oihukatu beharko lukete. Eta ez soilik txirrindulariek. Ziklismoa osatzen zuten alor guztietako kideek dute, gehiago edo gutxiago, erantzukizunen bat. Zuzendariek, medikuek, managerrek, babesleek, masaje emaileek, eta baita kazetari eta erakundeek ere. Gehienek babestu ez ezik auspoa eman zioten ahal izan zuten bitartean. Eta onurak jaso. Kazetariek ez zituzten kurpil artetik zetozen zurrumurruak behar bezala ikertu, baina berriro diot zurrumurru hutsak ez dira inori ezer leporatzeko adina. Ezta ezer txarrik iradokitzeko ere. Afera honek UCI ere ipurtagirian utzi du. Jakinaren gainean zegoen arazoa konpontzeko ez zuten beharrezkorik egin. Orain bistan gelditu denez, eraginkortasunik gabeko sistemari eustea baino ez zuen egin. Guztiek onartu behar dute (dugu) dagokien erantzukizuna eta autokritika zorrotza egitea behar beharrezkoa da.\nArmstrongek ez zuen doping sistemarik asmatu. Ikusi, ikasi eta beste guztiek egiten zuten moduan, indarrean jarri zuen. Beraz, ez diezaiogun duen errua baino handiagorik itsatsi, edo gutxienez, ez dezagun errudun bakar bihurtu. Ez da-eta.\nThis entry was posted in Txirrindularitza, Xabier Usabiaga and tagged Lance Armstrong on 22 urria, 2012 by .\nThis entry was posted in Txirrindularitza, Xabier Usabiaga and tagged Armstrong, David Millar, Festina, Millar, Riis, us postal, Zabel on 12 urria, 2012 by .\nThis entry was posted in Txirrindularitza, Xabier Usabiaga and tagged Contador, Joaquin, Valverde on 10 iraila, 2012 by .\nThis entry was posted in Txirrindularitza, Xabier Usabiaga on 29 abuztua, 2012 by .\nThis entry was posted in Txirrindularitza, Xabier Usabiaga and tagged Armstrong, Basso, Beloki, Dopina, Kloden, Rumsas, Ullrich, Vinokourov on 24 abuztua, 2012 by .\nThis entry was posted in Txirrindularitza, Xabier Usabiaga and tagged Alberto Contador, Froome, Valverde on 21 abuztua, 2012 by .\n4. denbora Add new tag Akuatloia Alberto Contador Alexandre Vinokourov Armstrong Arrauna Athletic Athletic Club atletismo Bartzelona berlin 2009 Bigarren B Maila Binakakoa Bradley Wiggins Buruz Burukoa Contador David Millar Dopina Errugbia Evans Frantziako Tourra Froome herri lasterketak Italiako Giroa kirolak Lance Armstrong lasterketak.com Lau t'erdikoa Matthew Goss Mendia Naturgas Hornbein'09 Nibali Reala Real Madril Ryder Hesjedal Samuel Sanchez Shoya Tomizawa Surfa Tom Boonen Txirrindularitza Valverde Vaya Semanita Xabier Euzkitze Ziklo-krosa\nPatxi(e)k Xabier Usabiaga: ‘Erruduna’ bidalketan\nNazkatuta | Slump doktorearen zaintiratua(e)k Xabier Usabiaga: ‘Ulergaitza, bidegabea eta berantiarra’ bidalketan\njose arana(e)k Onak beti itzultzen dira bidalketan\nAsier(e)k Lance Armstrong biktima da bidalketan\njoseba(e)k Lance Armstrong biktima da bidalketan


Julen Martija, denbora gutxian loratu den pilotaria - - Guaixe.eus\nEñaut Agirrebengoa Apaolaza 2016-02-19 15:19\nEtxeberriko atzelariak profesionaletan debutatuko du otsailaren 21ean, Eibarko Astelena pilotalekuan. Bikotekide Yves Xalaberri “Xala” izango du, honek profesional bezala jokatuko duen azken partidan.\nKirol gehienetan bezala, esku-pilotan ere elitera iristea gutxi batzuen esku dago. Asko dira afizionatutatik profesionaletarako jauzia ematen saiatzen direnak, baina gutxi galbahea igarotzea erdiesten dutenak. Urrats hori emateko talentua, zorte apur bat eta gogor lan egiteko gaitasuna eduki behar dira. Bidea gogorra izaten da, malkartsua, baina ez luzea ezinbestean. Horren lekuko da Julen Martija. 18 urte besterik ez dituela, Etxeberriko atzelaria Asperekin debutatzear da. Aitortu duenez, eman zaion aukera sinestea oraindik kosta egiten zaio: “Enpresarekin soilik entrenamendu bat egindakoa nintzen, beraz, ez nuen inolaz ere espero debutatzeko aukera horren azkar ematea. Ametsa da niretzat. Uste dut oraindik ez dudala guztiz sinistu”.\nZiztu-bizian, kasik oharkabean iritsi da Martija elitera. Pilotan sei urterekin hasi zen, Irurtzungo pilota eskolan. Egun profesional diren pilotari askoren kasuan ez bezala, etxeberriarrak kirol honekiko duen zaletasuna ez da senitartekoengandik eratorria. Pilotak txikitatik erakartzen zuen, “futbolak eta gainontzeko kirolek baino dezente gehiago”. Horrela, lagun batzuekin batera Irurtzunen jokatzen hasi zen. Lehen pilotakada haiek ematerakoan profesional bilakatzea ez zerabilkion buruan. Gozamenagatik jokatzen zuen. Asko gozatzen baitzuen. Irurtzunen ez zenean, Etxeberriko pilotaleku ttipian aritzen zen pilotari jo eta jo. “Etxeberri oso txikia da, eta ez dago nire adineko pilotaririk. Beraz, normalean bakarrik aritzen nintzen. Asko ere ez zidan axola. Azken batean, jendearekin aritzeko Irurtzungo entrenamenduak nituen”.\nIrurtzunen 14 urte bete arte aritu zen. Adin horrekin Iruñera joateko abagunea sortu zitzaion, eta ez zuen birritan pentsatu. Irurtzunen oso gustura zebilen, entrenamenduak etxetik gertu egiten baitzituen, eta giro onean. Haatik, Iruñean bere adineko pilotari dezente gehiago zeuden, eta hori ingurune hobea ei zen pilotari bezala garatu eta hobetzeko: “Irurtzunetik Iruñera alde txikia dago azpiegiturei dagokienez, baina adin bereko jendearekin entrenatzea izugarri nabaritzen da. Garai hartan jada nahiko onak ziren batzuekin hasi nintzen entrenatzen: Lasorekin, Bakaikoarekin… Iruñeara joateak bultzada handia eman zion nire formakuntza-prozesuari”.\nLehenik San Juanen aritu zen, eta ondoren Uharteko pilota klubera mugitu zen (bertan eman ditu azken hiru urteak). Martijaren esanetan, Iruñean emandako lehen urteetan bere burua ongi ikusten zuen, baina jakitun zen bera baino pilotari hobeak zeudela. Onenengandik maila bat azpitik zegoen. Duela gutxi arte hala egon da, afizionatuen artean nabarmendu gabe. Alabaina, azken hilabeteetan loratu egin da: joa irabazi du, gorputza hartu du, eta horrekin batera bere errendimenduak nabarmen egin du gora. Horren erakusle da berriki Xabier Urbietarekin Senior kategoriako Zaldibarreko txapelketa irabazi izana. Diario Vasco torneoan ere maila onean aritu zen, nahiz eta finala galdu. Bistakoa denez, azken aldian merituak egin ditu jendearen arreta bereganatzeko. Eta merituek ordaina ekarri diote: Etxeberriko atzelaria profesionaletan aritzeko prest dagoela erabaki du Aspek.\nLana talentuaren aurretik\nSoa atzera botata, Martijak garbi dauka pribilegiatu bat dela, elitera oso azkar iritsi baita, “maila handiko pilotari asko bidean gelditzen den bitartean”. Nolanahi, dagoen lekura izerdiaren bidetik iritsi da, esfortzu handia eginda. Etxeberrikoaren esanetan, hori omen da profesionaletara iristeko modu bakarra: “Kirolean gorengo mailara iristeko sakrifikatu egin behar zara. Neurri handiago edo txikiagoan, kirolak bizitza pertsonala baldintzatzen dizu. Batzuetan gogorra egiten da, baina behin emaitzak lortuta, ikusten duzu esfortzu hori egiteak pena merezi duela”.\nHorren harira, arrakasta izateko lana talentua baino garrantzitsuagoa dela uste du Martijak. Bere hitzetan, badago talentu handiko jendea lanik egin ez eta profesionaletara iristen ez dena. Hori dela eta, emankorrago deritzo egunero lan eta lan aritzeari, “horrek gehienetan fruituak ematen baititu”. “Talentu minimo bat edukitzea beharrezkoa da, baina lanik egin ezean sen horrek ezer gutxirako balio du. Horregatik funtsezkoa da norberak ahalik eta lan gehien egitea”. Atzelari ona izateko eduki beharreko ezaugarriei dagokienez, lanaz gain, kantxan segurua izateari garrantzi handia aitortzen dio. “Jendeak atzelariengandik gehien estimatzen duen ezaugarria kolpe handia izatea da. Nire ustez, ordea, garrantzitsuagoa da atzelari bat segurua izatea. Joa izatea ongi dago, baina ez du askorako balio gero pilotarik errazenak galtzen badituzu”.\nErronkak: elitera egokitu eta ikasketekin jarraitzea\nEtorkizunari ilusio handiz erreparatzen dio Martijak. Ez da gutxiagorako, 18 urterekin debutatzea ez baitago edonoren esku. Aspek eman dion aukera “paregabe” lez definitzen du. Bere esanetan, orain beragan jarritako konfidantzari behar bezalako ihardespena ematea dagokio. Horretarako txipa aldatu beharko du, afizionatutatik profesionaletara dezenteko jauzia baitago. Etxeberrikoak garbi dauka bere lehen erronka mailara egokitzea izango dela, baina bere buruari ez dio inongo presiorik jarri nahi: “Eman beharreko lehen urratsa profesional mailara egokitzea da. Hasieran akaso ez da erraza izango, nire adinarekin profesionaletan aritzea ez baita oso ohikoa. Nahiko nukeena da pixkanaka onenengandik ikasten joan, eta kantxan geroz eta erosoago sentitzea. Baina presa nahiz presiorik gabe”.\nHastear den etapa berrian pilota izango da bere bizitzaren erdigune, entrenamendu eta partidek denbora asko hartuko baitiote. Dena den, Martijak aitortu duenez, eguneko 24 orduak ez dizkio pilotari eskainiko, ikasketak ere aurrera atera nahi baititu. Jakitun da bi alor horiek uztartzeak esfortzu handia suposatuko diola, baina pena merezi duela deritzo. “Pilotan punta-puntan urte askoz aritzea oso zaila da. Beti gerta daiteke lesio larriren bat izatea, edota bat-batean beherakada handia izatea. Hori dela eta, beti izan behar da alternatiba bat, helduleku bat, badaezpada”. Halaber, garbi dauka kirolean arrakasta izateak ez duela aldatuko. Pertsona normaltzat dauka bere burua, eta bizimodu normala izaten jarraitu nahi omen du. “Egia da jendeak agian beste modu batera begiratuko nauela, baina nik beti bezalakoa izaten jarraituko dut”.\n“Xalarekin aritzea esperientzia ahaztezina izango da”\nEtorkizunari begira dituen erronkak ez dira makalak, baina uneon Martijak ez du etorri daitekeenean gehiegi pentsatu nahi. Nahiago du debutean buru-belarri zentratu. Estreinako partida otsailaren 21Ean jokatuko du, igandean, Eibarko Astelena pilotalekuan. Partida oso berezia izango da Etxeberriko atzelariarentzat, debuta egiteaz gain, Xalarekin osatuko baitu bikotea, Lekuinekoak profesionaletan jokatuko duen azken partidan. “Ohorea izango da berarekin batera aritzea, pilotari aparta izan baita. Irabazi dituen txapela guztiak dira horren lekuko. Kirol honetan arrastoa utzi duen gizona da. Beraz, berarekin aritzea esperientzia ahaztezina izango da”. Retegi Bi eta Cecilio izango dituzte aurkari.\nDebutari begira duen gogo-aldarteari dagokionez, bere burua nahiko lasai dakusa, momentuz bederen. Azaldu duenez, normalean partida garrantzitsuenak jokatzen dituenean artegatasuna ez du gehiegi nabaritzen. Kantxan lasai aritzea debutean itxura ona emateko giltza izango dela uste du: “Urduri jarrita gauzak okertu besterik ez dira egiten. Astelenan espero dut urduriegi ez jartzea. Lasai ibili ezkero, uste dut nire maila emango dudala. Hasieran agian partidan sartzea apur bat kostako zait, baina behin martxa hartuta ongi moldatuko naizelakoan nago”.\nArakildik bi autobus\nMartijaren debutak eta Xalaren agurrak ikusmina sortu du. Arakildik 2 autobus abiatuko dira igandean Astelenara eta 200 lagunen babesa izango du bertan.\nMartijak debutatuta, Sakanak lau pilotari izango ditu profesionaletan\nSakanak une honetan hiru ordezkari ditu pilota profesionalean: Joseba Ezkurdia, Jose Javier Zabaleta eta Aitor Zubieta. Hauei otsailaren 21etik aurrera Julen Martija batuko zaie. Etxeberrikoaren aburuz, pilotari sakandarrak maila oso handikoak dira: “Ezkurdia oso aurrelari ona da, eta Zubieta eta Zabaleta atzelari onenen artean daude. Ederra da horrelako pilotariak gertu izatea”. Bera bereziki Zabaletan fijatzen da, ia ondoan bizi baitira (bata Etxeberrikoa da, eta bestea Etxarrengoa), baina Zubieta ere erreferente ontzat dauka. “Zabaletak egundoko joa du eskuinarekin. Atzelari onenetarikoa edo, akaso, onena da. Eta Zubieta ere, ondo denean, jaun eta jabe izaten da atzeko koadroetan”.\nKirola Arakil Etxeberri


Estatuaren eragina gizartean administrazio desberdinen bid ez gauzatzen da. Administrazioak, beraz, hiritarrei zerbitzuak eskaintzen dizkieten aginte publikoaren besoak dira. Hiru administrazio mota bereiziko ditugu: administrazio lurraldetarra, erakunde autonomoak eta enpresa publikoak. Guk, batez ere, administrazio lurraldetarra aztertuko dugu, hau baita estatuaren ardatza. Gurean, administrazioak bost maila ditu:\nBere eskumenak arlo ekonomikoan ditu nagusiki eta 27 estatuen gain eragiten du. Adibidez merkataritza, moneta politika, ingurunea, nekazaritza, arrantza, azpiegiturak, aduanak,....\nESTATUAREN ADMINISTRAZIO ZENTRALA\nEstatu espainiarraren eskumenak arlo hauetara zabaltzen dira: ejertzitoa, polizia, lan araudia, zigor kodea, kanpo eta barne politika,.....\nEuskal Autonomia Erkidegoak honako eskumenak ditu: hezkuntza, osakidetza, ertzantza, euskotren, industria, ....\nLau euskal probintziak foru erregimenetik datozen eskumen bereziak mantentzen dituzte, hala nola, zerga arautu eta jaso, errepideak, mendiak, kirol ez profesionala eta abar.\nHiritarrarengandik gertuen dagoen administrazioa da eta oinarrizko zerbitzuak eskaintzen ditu: kale garbiketa, zaborra jaso, polikiroldegia, autobusak, hilerriak, ura, kale argiketa, azoka eta, batez ere, lur eraikigarria zehaztea.\n1. JARDUERA: Europar Batasuneko web orrira joan eta osatu hurrengo taula\n2. JARDUERA: Zure Foru Aldundiaren web orrira joan eta bertan azaltzen diren zergekin ondoko taula osatu\n3. JARDUERA: Gipuzkoako udaletxeen web orrira joan eta atera ezazu zure udalerriaren informazioa: zerga nagusiei buruzko azalpenak egin itzazu.\nHiritarren behar egoera desberdinak pairatzen dituzte bizitza zehar, hala nola, gaixotasun arruntak, lan istripuak, heriotza, alarguntza, gurasoen heriotza eta, azkenik, jubilazioa adin batetik aurrera (65 urte). Egoera guzti hauei aurre egiteko Gizarte Segurantzaren Sistema sortu zen Lehen Mundu gerra ondoren. Gizarte Segurantzak aurrekontu itzela kudeatzen du, beste sektore publikoen bezain bestekoa da. Bere finantza iturriak langile eta enpresen kotizazioak dira. Lehen estatuak zati bat transferentzia bidez ordaintzen zuen, baina, gaur egun, Gizarte Segurantzak superabita du eta ez du estatuaren laguntzarik behar. Hala ere, Europan, hiritarren bizitza itxaropena luzatzen ari denez eta jaiotza tasa oso baxua denez, Gizarte Segurantzaren porrota aurrikusten da epe ertain batean (2025). Kotizatzaileen kopurua gero eta txikiagoa izango da eta pentsionistena gero eta handiagoa.\nLangabeziaren babesa INEMen esku dago. Erakunde honek aurretik egindako kotizazioaren arabera lanik gabe gelditu den langileari prestazio ekonomikoa ematen dio.\nKOTIZAZIO TAULA (ehunekotan)\nLan istripua eta gaixotasun profesionalak\nJarduera 1: Gizarte Segurantzaren web orrira joan eta bere historiari buruzko datuak bila itzazu.\nJarduera 2: Joan zaitez INEM web orrira eta kalkula ezazu zein izango litzatekeen zure langabezia prestazioa baldin eta:\natzo kaleratua izan zinen\naurreko hiru urteetan enpresa berdinean lanean aritu zara, lanaldi osoz\nlangabeziako oinarria 1800 €koa izan da\nez duzu seme-alabarik\nGizarte Segurantzak jasotako kotizazioekin zenbait prestazio ordaintzen dizkie kotizatzaileei.\n4. egunetik 15. egunera\n16. egunetik 20. egunera\nLan istripua eta laneko gaixotasuna\nEnpresa publikoak ez dira, zehazki, administrazioaren arlo bat baina estatuaren jabetzapekoak direnez, honek ekonomian eragiteko duen tresna botere tsua dira. Berauen bidez estatuak beste agente ekonomikoek bezala eragiten du merkatuan: ondasun eta zerbitzuak eskaini eta erosiaz. Garraioaren sektorean, adibidez, tren zerbitzua eta hegaldiak monopolio moduan eskaini izan ditu, Europar Batasunean sektorearen liberalizazioa onartu den arte. Honez gain, estatuak azpiegiturak eraikitzen ditu (errepideak, portuak, museoak,..) merkatuan erosle handi baten funtzioak beteaz.\nEnpresa publiko nagusiak honako hauek dira:\nJARDUERA: Bila ezazu enpresa hauei buruzko informazioa esanez zein zerbitzu eskaintzen duten, beraien kapitala erabat publikoa den, nola dagoen osatua bere kontseilua, zein da zuzendaria, zenbatekoa izan da azken urteko salmenta eta, zure ustez, beste edozein informazio interesgarri bere jarduera merkatariari buruz.


ZURIA BELTZEZ - 250 - beherakadak goratzen - Arrosa\nBeste planeta (musikal) batzuetako soinu ilunak berreskuratzeko, gure 250. irratsaioa aurkezten dizuegu. Sesio honetan ere, XX. mendeko musika estilo ezberdinetatik aukeratutako abesti bitxiak bildu ditugu. Gaurkoan, R&B, funk, rock, soul, garage, reggae eta roots estiloen bidez osatu dugu programa. Astindu sustraiak mugitzeko adarrak!\n0- Los Dug Dugs – La flauta del fauno 1- The Animals – I’m crying 2- Johnny & The Makers – Unchain my heart 3- Smith – Let’s get together 4- Bill Ramsey & The Jay Five – An unknown quantity 5- Stoney & Meatloaf – What you see is what you get 6- Inell Young – What do you see in her? 7- Cymande – Getting it back 8- Juan Laya & Jorge Montiel – I love the funk 9- The Moons – Everyday heroes 10- Jah Levi – Zion a fe lion 11- Freddy McKay – I’m free man\nNaranja Azule -\nZURIA BELTZEZ – 259 – soinuak partekatzen


- Busturialdeko Hitza : Busturialdeko Hitza\n36. ikasturtea hasteko gogotsu dago Aita Villasante Udal Euskaltegia. Urritik ekainera bitartean, maila hauek eskaintzen dituzte: A1,A2,B1,B2,C1 eta C2. Lehenengo hirurak bertan kudeatzen dituzte, ebaluazio jarraituaren bitartez.\nEsperientziak ematen dien bermearekin, herritarrei hurbileko zerbitzua eskaintzen diete irakasleek. Iaz Gernika-Lumoko Udalaren aginduz herritarren artean egindako inkestan, zuzeneko udal zerbitzuen baloraziorik onena jaso zuen, 7,15 punturekin.\n2018-2019 ikasturtean, 3.402,5 ordu eman zituzten. Ikasturteko ikuspegia erabiltzen dute balorazio orokor bat egiteko, eta oraindik aurreko ikasturtearen bigarren deialdiko datuak falta zaizkien arren, lortutako emaitzak oso onak izan direla adierazi dute. Lehen deialdian azterketetara aurkeztutako 88 ikasleetatik 63k (%71,6) lortu zuten nahi edota behar zuten agiria.\n1984tik, pausoz pauso, euren sarea zabaltzen eta osatzen joan dira, beti ere kalitatezko zerbitzua emateko helburuarekin. Euskara ikasi zein maila hobetu nahi dutenei erraztasunak emateko konpromisoa dute. Iazko ikasturtean, esaterako, A1ean errekorra lortu zuten. “Udal Euskaltegian, hasiera mailetan inoiz ez da egon hainbeste jende. A1ean 36 pertsonak izena eman zuten. Hamahiru nazionalitateko herritarrak eduki genituen”. Orain dela bi urte udalerrian erroldatutako etorkinei doako ikastaroak eskaintzea erabaki zuen udalak, eta aurten ere eskaintzari eutsi diote. Horrez gain, doakotasuna ezartzen zaie udalerrian erroldatutako langabetuei.


PSE EUSKADI: Berriak: Idoia Mendia: “Militantzia sozialistak du hitza eta jakingo du egoten egoerak eskatzen duen mailan; hark erabakitzen duenak markatuko ditu hurrengo lau urteak”\n2020 ABU 31 • Kontsulta\nIdoia Mendia: “Militantzia sozialistak du hitza eta jakingo du egoten egoerak eskatzen duen mailan; hark erabakitzen duenak markatuko ditu hurrengo lau urteak”\nPSE-EEko idazkari nagusiak Euskadiren egungo une politikoak duen garrantzia azpimarratu du XII. legegintzaldirako EAJrekin lortutako gobernu-akordioa berresteko Euskal Sozialistek militanteentzat antolatu duten kontsultan parte hartu ondoren.\n“Militantzia sozialistak du hitza eta gaur erabakitzen denak hurrengo lau urteak markatuko ditu. Ziur nago jakingo dugula egoera honek eskatzen digun mailan egoten”, adierazi du PSE-EEko buruzagiak.\nMendiarentzat, kontsulta “gardentasun eta parte-hartze ariketa bat baino zerbait gehiago da”, bertako inguruabarrak kontuan hartuta, Covid-19aren ondoriozko krisiak eragindakoa baita. "Gaurkoa erabaki garrantzitsua da herrialdearentzat zein herritar guztientzat", esan du.\nMendiak, halaber, azpimarratu du gobernagarritasun-akordioak PSE-EEk hauteskunde kanpainan azaldu zituen hiru ardatzei heltzen diela: guztien osasuna bermatzea, ekonomia suspertzea eta inor atzera ez uztea.\nMilitante sozialistak egoerak eskatzen duen mailan egon izan dira beti, eta une hau bereziki korapilatsua da euskal jendartearentzat. #Euskadi-k Gobernu sendo bat behar du, #Covid19-aren pandemiak eragiten dituen erronkei konponbideak jarriko dizkiona. pic.twitter.com/ORQI5aTtpX


bai&by, euskara ikasteko Gasteizko akademiarik onena\nGasteizen euskara ikasteko akademia baten bila bazabiltza, hemen dituzu bai&by aukeratzeko 5 arrazoi. Ez zara damutuko!\n2017 January 12, Thursday\naprender euskera, doan, estudiar idiomas\n2016 December 22, Thursday\nacademias idiomas, aprender euskera, euskera\nDatorren astean Gabonak direla aprobetxatuz, etxean ingelesa berrikusteko aukera izan dezazun trikimailu zerrenda txiki bat zurekin elkarbanatu nahi dut. Izan ere, hurrengo astean, merezitako atseden-egun batzuk izango dituzu, baina egun horiek probetxuzkoak izan daitezen ezin duzu urte guztian zehar horrenbeste esfortzurekin landu duzun ingelesa albo batera utzi. “Baina nahikoa lan daukat bazkariak, afariak, familia-bilerak… prestatzen” […]\nGaur, abenduak 3, Euskararen Nazioarteko Eguna da. 1949an ezarri zen, Eusko Ikaskuntzaren ekimenez. Egun horrek “euskara adierazpide bereki gisa balioestea eta ingurunean dituen edozein hizkuntzaren parekoa dela nabarmentzea” du xede.


COVID-19ra egokitutako ospakizuna: Sanbalendinak - bizkaie.biz\nCOVID-19ra egokitutako ospakizuna: Sanbalendinak\nBizkaie! 2021-02-09 12:48 Kulturea\nEleizondoko (Zeanuri) bizilagunek baino ez dabe parte hartuko artearen neurketan.\nZezeilaren 14an, domekan, San Balendin eguna ospatuko da Zeanuriko (Bizkaia) Eleizondo auzoan, baina aurten ospakizun berezia eta ezbardina izango da, COVID-19aren aurrean jarduteko protokoloari jarraituko deutsona, beste urte batzuetako personen piloketea saihestuz.\nEgitarauari zapatuan, zezeilaren 13an, emongo jako hasierea, santuaren irudia Piedadearen ermitatik parrokiara eroanez. Eleizondoko bizilagunek modu pribatuan egingo dabe hori eta umeek be ez dabe parte hartuko. Jarraian, baseleizearen aurrean dagoan artea neurtuko dabe; neurketea egin eta aktea sinatu ostean, aurtengo maiordomoak —Xabier Intxaurragak— datorren urteko maiordomoari —Irantzu Aranari— pasauko deutsoz akta-liburua eta ermitako giltzak. Urtero San Balendin egunean jente asko batzen izan da baina aurten aurreko egunean eta era pribatuan egingo dira jarduerok, COVID-19aren aurrean jarduteko protokoloari jarraituz eta Eleizondoko bizilagunek baino ez dabelarik parte hartuko.\nDomekan, San Balendin egunean, 11:30ean kanpai-hotsa izango da, mezara deitzeko. Kanpaiak eskuz joko ditue Pedro eta Jose Antonio Lejarza anaiek, Iñaki Lejarza parrokiako azken kanpai-jolearen semeak; 1994. urtetik era mekanikoan joten dira parrokiako kanpaiak.\nGoizeko 11:30ean meza nagusia izango da eta mezearen ostean ez da jai ekitaldirik izango. Beste urte batzuetan, santuaren irudia prozesinoan eroaten da parrokiatik Piedadearen ermitara eta han hurrengo urtera arte ixten da. Ondoren, artea neurtu eta bertaratutakoen artean barauskarria banatzen da: urdaia, pamitxea eta ardaoa. Aurten ekitaldi horreetako batzuk aurreko egunera pasau dira edo bertan behera geratuko dira.\nPedro Lejarza eleizondotarraren arabera, Piedadearen aurrean dagoan artea, lehenago leku berean egoan beste baten ordezkoa da; 1958 urtean landatu eben gure aurrekoek. Hurrengo urteetan, San Balendin egunean edota San Balendin eguna ospatzen zan domekan —gonbit egunean— batzuetan bazkalostean eta beste batzuetan afalostean, jai giroan, bolanderak botaz, bertsoak abestuz..., artea neurtu egiten eben. Neurtzeaz Gorordo baserriko Zeferino Lejarreta(+) arduratzen zan. Eta neurtu ostean, jaia amaitutzat emoten zan. Zeferinoren koadernoetan lehen urteetako neurketen zehetasunak dagoz: lehenengo neurketea 1959koa da eta ondokoa irakurri daiteke bertan: La medida de la encina de la Piedad, en los años medidos. Grueso a la altura de 1,50: 0,18. Tradizino hau apurka-apurka galdu egin zan eta azken neurketea, Kandido Intxaurragak (+) egin eban 1999an; papeltxu batean ondokoa idatzi eban: Piedadeko artea. 99-2-14. a 1,50 circunf.: 1,50.\nAurrekoek hasitako ohiturea ez dabe galtzen itxi gura eleizondotarrek eta Pedro Lejarzak dinoanez, 2007an neurtzen hasi ginan barriro eta 2008an neurtzeaz gan, agiri-liburua zabaldu genduan, bertan neurtzaileak, maiordomoak eta idazkariak sinatuz. 2008an, Piedadeko artearen neurketea hasi zanetik 50 urte beteten ziranez, ofizialtasuna emon gura izan geuntsan ohitura bitxi horri, aurrerantzean be jarraipena izan daian. Gainera, zuhaitzari neurri hartzeaz Zeferino Lejarretaren semea, Gregorio Lejarreta (+) arduratu izan da 2015era arte. Gregorio 2015ean hil egin zan eta 2016an Gregorioren lekukoa Igor Intxaurraga eleizondotarrak hartu eban. Aurrerantzean bera izango da neurtzailea.”\nIgaz arteari hartutako neurria honako hau izan zan: 190,50 cm-ko perimetroa 150 cm-ko altueran. Zein izango ete da aurtengo neurria?


ZER DA KONTZEJUA\nKontzejua lurralde izaerako toki-elkarte bat da, nortasun juridikoa eta obratzeko gaitasuna duena, bere interesak kudeatzeko autonomia osoa duena ere.\nKONTZEJU IREKIA:Gobernua, auzotar guztien arteko batzar batean aukeratzen denean eta administrazioa auzokideek aukeratutako Batzorde Administratibo baten bidez.\nKONTZEJU ITXIA: Gobernua eta administrazioa auzotarrek aukeratutako Batzar administratibo baten bidez egiten denean.\nBizitza osoan zehar, Arabako herriak gobernatu dute haien usadio eta ohiturekin eta aldaezinak izan arren, jakin izan dute, haien esentzia errespetatzen, garai ezberdinetara moldatzen. Haien usadio eta ohiturak, XIII. mendetik “GOBERNU ONAREN ORDENTZE”-tan agertzen dira, ez dira uniformeak lurralde osorako, baina bai daukate 3 ezaugarrik komunak:\nOrganizazioa, hau da, Kontzeju bakoitzaren karguak zehazten ditu, nola aukeratzen diren eta haien iraupena. Erregidore edo Alkate kargu nagusitzat daukate eta bere atribuzio edo betebehar nagusien artean “Kontzejuko gauzen eta etorriko direnean ardura izatea” eta “Kontzeju aurrean egotea eta defendatzea” daude, besteak beste.\nFuntzionamendua, biztanle eta bizilagunen arteko ezberdintasunei buruz eta beraien eskubideei eta betebeharrei buruz hitz egiten digu.\nAdministrazioa, gaitasun eta botereei buruz hitz egiten du. Ondasun eta ustiapenak, hirigintza, hezkuntza, hazienda, edota polizia eta justizia zer diren zehaztatzen du.\nGobernu era honek 1812 arte iraun zuen, urte horretan Cadiz-eko konstituzioarekin mila biztanle baino gehiago zeuzkaten herri guztiak udaletxeak sortzera behartu zituen. Horrela, estatuko administrazioa uniformatzen hasi zen, hauteskunde era berriak inposatu ziren, eta bertako entitateek gobernu organoak osatzeko beharra. Kontzeju batzuk iraun arren, arau berri hauekin tokiko entitate txikien izena hartu zuten, ez biztanle gutxi izateagatik, baizik eta haien jokaera mugatu ahal izateko eta haien udalaren administrazioaren menpean egoteko.\nHala eta guztiz ere, Araban udaletxeak sortu ziren arren, herrien administrazioa eta gobernua Kontzejuen bitartez jarraitu zen egiten, hauek jarraitu zuten haien usadio eta ohiturekin, gainera udal-gobernuen pertsonalitatea eta independentzia jarraitu zuten. Hori dela eta, 1924-tik aurrera, urriaren 21eko R.D.-ren aldarrikapenarekin, eta Administrazio lokalaren legislazioekin, Araba auzoko erakundeek (Kontzejuak) “atribuzio bereziak kontserbatuko dituztela eta, haien ohituren moduan antolatuko direla” adierazten da.\nHorrela jarraitu ziren gure Kontzejuak 1978-ko konstituzioa sortu zen arte. Diktadura amaitu zenean, hauteskunde demokratikoak arautu ziren; 18 urte gorakoak botoa ematen, gizon eta emakumeei berdintasuna emanez, eta lau urteko agintaldiak sortzen. Arauketa hau, 1984ko uztailak 30eko Arau Foralean jaso zen.\nEsan beharra dago Arabako kontzejuen industrializazioaren eraginagatik, 50, 60 eta 70.eko hamarkadan herriko biztanle askok hirietara mugitu zirela lana bilatzeko industrian, eraikuntzan etab.. Arabarentzat asko suposatu zuen, biztanleriaren erdia baino gehiago biztanleria landatarra izatetik hiritarra izatera pasatu zen. Horrek, nekazaritza eta abeltzaintzan izandako etengabeko gain-beherakadarekin batera, kontzejuak haien bizitzeko era leku askotan desagertzea eta beste askotan oso ukituak egotea egin zuen.\nKontzejuen bazter eta ia ia desagerpen egoera hori pixkanaka-pixkanaka aldatzen hasi zen, pertsona talde batzuk gure herrien biziraupenerako; jarraitasuna eta indarkeria ezin bestekoa zela ikusi zuten. 1995eko martxoaren 12an, Arabako Biltzar nagusiak Kontzejuen arau forala onartzea lortu zen. Kontzejuen independentzia eta pertsonalitatea aitortzeaz gain, organizazioa, funtzionamendua eta haien administrazioa legeztatu eta berdindu zuen.\n1996an Arabako Kontzejuen Elkartea sortu zen, hain defentsa, sustapen, ordezkapen eta garapenaren alde egin ahal izateko. Gaur egun, XXI. Mendean, 336 Kontzeju dira irauten dutenak gobernu berezkoarekin, Kontzeju irekietan auzotarrek, haien administrariak aukeratu ahal dituzte, baita herriko gobernuetan parte hartu ahal dute, beste administrazioetan gertatzen ez den gauza. Kontzeju bat, parte-hartzea, hizketa eta hitzarmena da. Instituzio bakarra da, ordezkaritza barik egotea eta erabakitzea onartzen duena.


Zahartzaroa bizitzeko moduak | Berria.eus\nBizigiro Zahartzaroa bizitzeko moduak\nZahartzaroa bizitzeko moduak\nAdinari dagokionez, gizartea gero eta nagusiagoa da Euskal Herrian, eta Bizkaia, egun, «Europako hirugarren lurraldea da» zahartze aktiboaren esparruan; arlo horretan, ereduak askotarikoak dira. Zahartzeari aurre egiteko dauden moduen berri eman dute adineko hainbat lagunek.\n2017-08-11 / Peru Azpillaga\nHerritarren %29k 65 urte baino gehiago izango dituzte 2031. urtean, Araban, Bizkaian eta Gipuzkoan. Hori da Orkestrak, Lehiakortasunerako Euskal Institutuak, bere txostenean ondorioztatutakoa. Osasun eta gizarte hobekuntzei esker, gero eta gehiago luzatzen da gizakion bizitza. Hala ere, zahartzearekin batera, askok autonomia eta bizitasuna galtzen dituzte. Horregatik, hainbat eragileren ustez, bada garaia zahartze eredua mahai gainean jarri eta zahartze aktiboaren alde apustu garbia egiteko.\nZahartze aktiboa, Osasunaren Mundu Erakundearen arabera, osasun, parte hartze eta segurtasun aukerak optimizatzeko prozesua da, pertsonak zahartu ahala bizi kalitatea hobetu ahal izateko. Hori lortzeko apustua egiten ari dira Euskal Herriko hainbat udalerritan.\nBerriki EHUk argitaratutako datuen arabera, Bizkaia «Europako hirugarren lurraldea» da zahartze aktiboari dagokionez, aurretik soilik Danimarka eta Suedia dituela. Donostian ere, bide hori jorratzeko asmoa dute. Hiria 2009an sartu zen Donostia Europako Hiri Lagunkoien Sarean, zahartze aktiboa sustatzeko politika publikoen bidez. Geroztik, Lagunkoia egitasmoak aukera andana eskaini dizkie adinekoei.\nEva Salaberria da Donostia Lagunkoia egitasmoko koordinatzailea. Azaldu duenez, haien helburua hiriak duen zahartze prozesuan fokua jartzea da. Donostian, 65 urte baino gehiago ditu biztanleriaren %23k. Salaberriaren ustetan, proiekzio demografikoak sortuko duen errealitateak erronkaz gain aukerak ere ekarriko ditu; erronkak, hiriak bere zerbitzuak eta politikak egokitu beharko dituelako, eta aukerak, adineko pertsona horien artean «sekulako» aniztasuna, ezagutza, esperientzia eta indarra dagoelako. «Baby boom-eko lehenengo belaunaldiak hasiak dira erretiratzen, eta hor hiriak aprobetxatu nahi duen aktibo oso handia dago». Esplikatu duenez, parte hartzea da erronka horiei aurre egiteko modua.\nZahartze aktiboaren eredu\nJuanmi Mariño eta Alicia Arbanaz dira proiektuaren partaide eta eredu. Biak hamaika ekintzatan eta tailerretan ibiltzen dira, eta «oso harro» daude beren zahartzaroaz. Ekintza horietako askotan batera aritzen dira; besteak beste, ipuinak kontatzen+55 elkarteak sustatutako Narratzailearen txokoan. Mariñok mugitzeko arazo batzuk ditu, baina ez dago etxean geratzeko prest. Aquagim-era joatean da astean birritan, eta, gainera, han egindako taldetxoan sarri geratzen dira zerbait hartzeko, Whatsapparen bidez. «Tailerrek etxetik irtetera bultzatzen zaituzte», aitortu du.\nOrain dela gutxi, batukada taldean ere hasi zen Mariño, ostiraletan. «Ez naiz inoiz basoerdiak hartu zale, eta, orain, batukadaren ostean, beti noa zerbait hartzera taldeko kideekin». Haren ustez, tailerrek jakintza eta harremanak sustatzen dituzte, eta hori da beretzat onena: bizitasuna, alegia. «Nik amarenarekin alderatzen dut batzuetan nire bizitza. Hura beti zegoen gure bisitaren zain, gero gaixo egon zen, eta gauza asko utzi behar izan genituen bera zaintzeko; 72 urterekin, jada ezin zen etxetik atera. Nik orain 72 urte ditut, eta harekin alderatuta, pribilegiatua sentitzen naiz». Jende nagusiari oso lotuta egon da bizitza osoan, eta orain «opari bat» duela sentitzen du. Bizitzaz disfrutatzen duela dio, eta, horri esker, bere autonomiari eutsi diola. Emakumeak gehienbat «zaintza lanetara kondenatuta» egon direla adierazi du, eta beren gauzak alde batera utzi behar izan dituztela: «Orain niretzat espazioa dudala nabari dut azkenik» .\nArbanaz, ipuinak kontatzeaz gain, gimnasia egitera eta igerilekura doa. Esan duenez, «oso gustura» dago, talde guztietan harreman «bikaina» duelako. Gainera, Mariñorekin batera, kabareta egin du aurten, musika eskolak eta +55 elkarteak antolatuta. Mariñok aurkezle lanak egiten zituen, eta Arbanazek, berriz, berak idatzitako bakarrizketa bat irakurri; «ikaragarria» izan zela aitortu dute biek.\nGainera, aurten pelikula batean parte hartzeko deitu zuten Arbanaz. «Eszena bat baino ez zen, baina protagonistekin. Oso harro nago». Bere adinarekin ez zuen inondik inora espero. «82 urterekin pelikula bat nola egiten den barrutik ikustea oso esperientzia polita izan da». Azaldu duenez, bere adineko pertsona asko lanari edo familiari lotuta egon dira beti. Mariño bezala, besteei emana bizi izan da bera. Orain ekintza horiek izateak jendearekin harremana izateko aukera ematen diote. «Oso aberasgarriak dira ekintza guztiak. Udan ez dagoenez ekintzarik, gehiago aspertzen naiz», erantsi du. Lagunkoia proiektua aurreko udal taldearekin hasi zuten, eta hura «kuriositatez» sartu zen, Salaberriak animatuta. «Bertara heldu, eta jende oso interesgarria topatu nuen; gure ahotsa eta iritzia entzuna izatea lortu dugu».\n«Gure gizarte honetan ez dugu zahartze prozesuaz hitz egiten», kexatu da Salaberria. Haren ustez, horren ondorioz zahartzaroak «bat-batean» harrapatzen du jendea. «Ez bada pentsatzen nola zahartu nahi den, eta ez badira erabakiak lehendik hartzen, arazoak sortzen direnerako berandu da».\nAdinekoen kolektiboak bi adierazgarri nagusi ditu, Salaberriaren ustez: bata, «oso kritikoak» direla, eta bestea, hiriarekiko lotura «oso emozionala» dutela. Salaberriaren esanetan, «hiria maite dute, eta guztientzat hobetzeko egiten dute lan; 80 urterekin hiria hogei urte barru nola egongo den eztabaidatzea izugarria da».\nErretiroa normalean ilusio handiarekin hartzen dutela aipatu du, baina, handik gutxira, lanak ematen duen «prestigioa» galtzen dela. «Haien iritziak ez du berdin balio, eta, askotan, babestu nahian, ume bezala tratatzen ditugu». Lagunkoia egitasmoan beste herritarren modura parte hartzen dutela esplikatu du, «kapaz» sentitzen direla, eta hori «ezinbestekotzat» jo du. «Gure gizarte honetan esperientzia ez da balio bezala aintzat hartzen. Adina gauza negatiboekin lotzeko erabiltzen dugu soilik, eta ezin da hori ukatu, baina hor daude alde positibo guztiak ere».\nBaina zahartze aktiboa ez da soilik garatzen hamaika ekintzatan parte hartuz. Carlos Perez Olozaga eta Fernando Aranburu, horren ordez, beren proiektu propioak garatzen ari dira, «ilusioz eta motibazioz beterik». Perezek 68 urte ditu, eta udalak eskaintzen zituen tailer batzuetan izena ematera joan zenean ohartu zen ez zegoela ingurumenarekin lotutako ezer. Bera ingurumenaren defendatzaile «sutsua» da.\nBeraz, Jose Antonio Meoki laguna konbentzitu, eta +55 elkarteari tailer bat sortzeko proposatu zion. Hiru urte daramatzate jada lanean. Gainera, beste tailerrak ez bezala, haiena ez da «entzutera» mugatzen: «Jendea aktibatzea lortu dugu, irteerak egiten ditugu, eta gero eta gehiago inplikatzen ari dira». Adineko pertsonen artean mugimendu «handia» dagoela dio: «55 urtetik gorako jendea gai da gauza asko egiteko, eta prestasun handia du». Kontatu duenez, proiektuak ez die soilik ideia batzuk eta jakintza bat transmititzeko balio izan: «Gure hirian entzunak izateko eta gure ideiak kontuan hartuak izateko ere balio izan digu». Haren ustez, nagusiak izan arren, «asko» dute eskaintzeko oraindik, eta etorkizunera begira hiri garbi eta iraunkor bat eraikitzea du helburu.\nAranburuk ere etorkizuna du ardatz, eta proiektu berritzaile bat du esku artean: etxe konpartituak. «Baina hori lortzeko prozesu guztia denon artean egin behar dugu. Guztiz parte hartzailea da», azaldu du. Aranburuk 67 urte ditu, baina argi du ez duela egoitza batean bizi nahi, haren esanetan «desastre hutsa» direlako. Lagunartean bizitzeko helburua du, eta hori jada antolatu behar duelakoan dago. «Aspalditik dut lagunen artean zahartzeko ideia, eta jada heldu zait lanean hasteko garaia».\nZaintza partekatuaren alde egiten du Aranburuk; profesionalen edo familiaren gainetik, aldamenekoaren laguntzaren alde. Ez du nahi inork zahartzaroa antola diezaion. Bi lagun hasi ziren, eta ideia bera duten pertsonekin biltzen ari dira: «Asko dugu hitz egiteko; bakoitzak bere ideiak azaldu, eta pixkanaka joango gara dena antolatzen». Lagunkoiaren bidez zabaldu dute beren proiektua, eta esperantza eta gogo handia dutela dio Aranburuk. Argi du lan gogorra dutela aurretik, baina ez dago etsitzeko prest: «Orain dugun ahalmena autonomia eraikitzeko erabili behar dugu, eraikiz baizik ez baita lortzen hori».\nMintzatutako pertsona guztiak adindun aktiboak dira. Ideiak dituzte, proiektuak dituzte eta adina ez da inondik inora oztopo haientzat.


Palestinako eta Europako Giza Eskubideen 31 erakunde, sare eta sindikatuek, CAF euskal empresa, NBEren kokalekuen datu-basean sartzeko eskatu dute | BDS Movement\nPalestinako eta Europako giza eskubideen 31 erakunde garrantzitsu, sare eta sindikatuek txosten bat entregatu diote Ginebrako Giza Eskubideetarako Nazio Batuen Goi Mandatariaren Bulegoari (ACNUDH). Bertan, Construcciones y Auxiliar de Ferrocarriles (CAF) NBEaren datu-basean sartzeko eskatzen da, Jerusalengo tren arinaren (JLR) hedapenean parte hartzeagatik; legez kanpo dagoen israeldar egitura baten barruko negozioak direlako. JLRren helburua da Jerusalengo hiri okupatu eta atxikian kokalekuak indartzea. Txostena sinatu duten erakundeek Espainiako Amnistía Internacional España sartu dute, Al-Haq, Cairo Institute for Human Rights Studies (CIHRS), Centre for Research on Multinational Corporations (SOMO), 11.11.11, CNCD-11.11.11, NOVACT – Instituto internacional para la acción no-violenta, European Legal Support Center (ELSC), The Rights Forum, Transnational Institute (TNI) eta War on Want.\nIsraelgo legez kanpoko kokaleku-egituran parte hartzen duten enpresen datu-basea 2020ko otsailean argitaratu zen, eta 112 enpresa israeldar eta multinazionalen zerrenda bat du, Shapir, CAFen JLRko bazkide israeldarra barne. ACNUDHk urtero eguneratu behar du datu-basea. 2016. eta 2017. urteetan, NBEko Giza Eskubideen Kontseiluak JLR legez kanpo utzi zuen, esanez “nazioarteko zuzenbidea eta NBEren ebazpenak nabarmen urratzen dituela”.\nACNUDHri emandako txosten bateratuaren arabera, “JLRk ekarpen handia egiten dio Ekialdeko Jerusalenen, israeldarren legez kanpoko kokalekuei eusten eta zabaltzen, kokalekuak lotzeko eta haien arteko mugikortasuna errazteko funtzioa baitu, eta hiriaren legez kanpoko anexioa indartzen du, Israelek nazioarteko zuzenbidea urratuz okupatutako lurralde palestinarra bereganatuz”. Cairo Institute for Human Rights Studies-eko Maha Abdallah-k hau esan zuen: “Proiektua Jerusalem Ekialdea okupatu eta erantsian gauzatzeko, CAF palestinarren giza eskubide funtsezkoenen urraketa larri eta sistematikoan sartuta dago”. Abdallah-k gaineratu zuen “Dagoeneko existitzen den “Lerro Gorria” (JLR) eraikitzeak jabetza palestinarraren desjabetzea ekarri duela. “Lerro Berdea”, berriz, Giloren kokalekura iritsiko da, legez kanpoko beste kolonia batzuen artean. Kolonia horien existentziak eta hazkundeak palestinarrei beren lurra eta baliabideak eskuratzeko aukera kentzen die”. Hori dela eta, ACNUDHk hertsiki bete behar du bere agindua, eta urtero eguneratu NBEren datu-basea, Israelgo legez kanpoko kokaleku-egituran sartuta dauden enpresak egon daitezen –hala agintzen du Giza Eskubideen Kontseiluak 2016ko 31/36 Ebazpenean emandako aginduak–. Wesam Ahmad Al-Haq-eko Giza Eskubideen eta Negozioen koordinatzaileak esan zuen: “Datu-basea tresna garrantzitsua da erakusteko zein pizgarri ekonomikoen egitura erabili den okupazio militarra garaikideko kolonialismo egoeran bihurtzeko eta CAF bezalako enpresen eginkizuna, urteko egunerapenean sartu behar da”.\nGiovani Fassina ELSCko Programa zuzendariak esan zuen: “CAFek TPOan egiten duen lan jarraitua legez kanpokoa da nazioarteko zuzenbidearen arabera. Merkataritza-interesak legez kanpoko okupazio luze baten pean bizi diren palestinarren eskubideen gainetik lehenetsiz, CAFek irabaziak gizateriaren aurretik jartzea erabaki du. Espero dut NBEren datu-basean sartzean, CAFek gizarte zibilaren deia entzungo duela eta JLR proiektutik erretiratuko dela”.\n2020ko otsailean, 70 euskal taldek kanpaina bat egin zuten CAFi JLRtik erretiratzeko deituz. Duela bi aste, CAFek JLR eraikitzeari utz diezaion eskatzeko manifestazioak egin zituzten Euskal Herriko taldeek Iruñean, Bilbon, Gasteizen eta Donostian. Sodepazeko Kepa Torrijos, euskal erakunde sinatzaileetako batek esan zuen “Euskal Herriko taldeak etengabe ari gara lanean Israelgo apartheidarekin euskal konplizitatea amaitzeko. Gogor ari gara lanean CAFeko sindikatuekin, hauek hasiera-hasieratik, lizitazioan parte ez hartzeko erregutu bai zioten enpresari. CAFek Beasainen duen enpresa-batzordeak proiektutik erretiratzeko eskatu dio CAFi. Eta lanean ari diren Europa osoko taldeekin harremanetan gaude, CAF lizitazio publikoetatik kanpo gera dadin, Israelgo apartheidean bere parte hartzea amaitu arte”.\nEstatu espainiarreko giza eskubideen erakundeak, Norvegiako sindikatuak eta Erresuma Batuko gizarte zibileko taldeak CAF kontratu publikoetatik kanpo geratzeko deia egiten ari dira JLR eraikitzen ari delako.\n2020ko abenduaren 15ean, asteartean, Israelgo ekintzaile batzuek geldiarazi egin zuten Jerusalengo tren arinaren eraikuntza Giloko kokalekuan. “CAF: Jeitsi zaitez Israelen apartheidaren trenetik” zioen pankarta zeramaten, eta JLR proiektutik erretiratzeko deia egin zioten CAFi.\nTxostenaren laburpena hemen aurki dezakezu.


Hil ondoren zer? - - Goiena.eus\nHil ondoren zer?\nPatxi Olabarria Irizar 2016-02-12 00:00\nInoiz pentsatu al duzu munduan kasualitate hutsez gaudela?\nEgin ezazu zure arbola genealogikoa eta zer pentsatua emango dizu: zure gurasoek elkar ezagutu izan ez balute, zure bi amonek zure bi aitonak ezagutu izan ez balituzte, zure lau birramonek zure lau birraitonak ezagutu izan ez balituzte… ez zinateke existituko. Gainera, zure arbasoen bikotekide bakoitzeko, justu espermatozoide eta obulu konkretu bana elkartu behar izan ziren zu momentu honetan artikulu hau irakurtzen egon ahal izateko. Bilioika bilioi konbinazioren emaitza gara, beraz.\nAste honetan garizuman sartu berri gara, eta eliza katolikoak Jesusen heriotza eta piztuera ospatuko du. Elizak heriotzaren eta piztueraren misterio hori erabili izan du historian zehar bere indarrari eusteko. Inork ez omen daki heriotzaren ondoren zer izango den, baina egia al da ez dakigunik?\nAriketa erraz bat planteatuko dizut: jarri pentsatzen Elhuyar anaiek wolframioa deskubritu zutenean non zeunden, edo Gaztelak gure herria konkistatu zuenean, edo Harri Aroan, edo Homo sapiens sortu zenean, edo Big-Banga izan zenean, edo duela infinitu urte… Oraindik jaio gabe zeunden, baina zer da jaio gabe egotea? Bizirik ez egotea ez al da hilda egotea? Ondorioz, badakigu zer den hilda egotea.\nEternitate bat pasatu da gu mundura etorri aurretik; beste eternitate bat pasatuko da gu mundutik joaten garenetik. Gizakiak betidanik galdetu izan du: hil ondoren zer datorkigu? Badakigu erantzuna: jaio aurretik ezagutu genuen eternitate bera izango dugu hil ondoren.\nAntzuolako hilerriko atearen alde baten Como te veo me vi jartzen du eta beste aldean Como me ves te verás. Zer pentsatua ematen dute bi esaldi hauek. Hala ere, uste dut bizidunok beste esaldi bat jarri beharko genukeela: Nire burua ikusi nuen bezala ikusiko dut.


Vitoria-Gasteizko Udalaren web-orria - Udal ordenantza batek bizikleten aparkaleku seguruen VGbiziz sarearen garapena bultzatuko du\nUdal ordenantza batek bizikleten aparkaleku seguruen VGbiziz sarearen garapena bultzatuko du\n2020ko uztailaren 20an\nTokiko Gobernu Batzarrak uztailaren 17an onartu zuen ordenantzaren zirriborroa.\nMugikortasunaren eta Espazio Publikoaren Sailaren eta IGIren (Ingurugiro Gaietarako Ikastegia) bitartez, Gasteizko Udala lanean ari da bizikletentzako aparkaleku seguruen VGbiziz sarea handitu eta hobetzearen alde. Funtsezko zerbitzua da mugikortasun-eredu berri bat sustatzeko, eredu bat non joan-etorri aktibo eta kolektiboak lehenetsiko diren banakako eta motorizatuen aurrean. Gaur egun era horretako instalazioak daude autobus-geltokian, Postetxean, Mendizorrotzean, Arabako Campusean, Santiago ospitalean, Aran, Adurtza eta Ariznabarra auzoetan eta Santa Barbara plazako aparkalekuan. Alabaina, Udalak aparkaleku gehiago egiteko asmoa du. Izan ere, bizikleta elementu garrantzitsua da Gasteizko Mugikortasun Planean, bizi-kalitatearen, segurtasunaren, efizientziaren eta iraungarritasunaren alde jokatzen duen garraiobidea den aldetik.\nBestalde, bide publikoan bizikletentzako aparkalekuen eskaerak gora egiten duen neurrian, areagotu egin da baita espazio publikoko okupazio eta bizikidetza-arazoen kopurua. Gainera, kalean errazago lapurtzen dira bizikletak, eta arinago hondatzen.\nAsmo horrekin, uztailaren 17an onetsi zuen Tokiko Gobernu Batzarrak VGbiziz bizikleta-aparkaleku seguruan sartzeko eta aparkalekua erabiltzeko baldintzak arautzeko ordenantzaren proiektua. Araudiaren arabera, lekuak alokatu egin ahalko dira, txandakako erabilerarako edo egoiliarrentzat.\nOrain artekoan, moduluak egun bateko, hiruko edo sei eguneko abonamenduen bidez balia daitezke. Ordainketa PVERDE aplikazioaren eta www.parkingverde.com(Beste leiho batean irekiko da) webgunearen bitartez kudeatzen da. Esteka honetan aurkituko duzu zerbitzuari buruzko informazio guztia: www.vitoria-gasteiz.org/vgbiziz.


Katixa Agirreren azken eleberria izango dugu mintzagai martxoaren 5ean. Iazko libururik aipatuenetarikoa (eta goraipatuenetarikoa) izan dena aletuko dugu arratsaldeko 18:00etatik aurrera Alondegiko...\n2018 abe 18 Zumaia\n2018 urr 11 Zumaia\nSilvia Federiciren Caliban eta sorgina saiakera mardula izango dugu mintzagain azaroaren 13an. Liburua iaz jaio zen euskaraz, Jakin eta Elkarren arteko lankidetzatik sorturiko Eskafa...\n2018 ira 18 Zumaia\nUrriaren 9an egingo dugu bigarren bilkura irakurle-taldekook eta, oraingoan, autorea etorriko zaigu bisitan. Oier Guillanen (Larratxo, 1975) Zauri Bolodia izango dugu mintzagai, eta antze...\n2018 ira 17 Zumaia\nIKASTURTE BERRIA HASTERA GOAZ! Irailaren 11an elkartuko da uda ostean lehenengoz irakurle-taldea. Suite frantsesa izango dugu mintzagai. Suite frantsesa (jatorrizko izenburua: Suite française) Irèn...\n2018 eka 12 Zumaia\nIrakurri Matte irakurle-taldean gaur amaituko dugu ikasturtea Garazi Arrularen “Gu orduko hauek” ipuin bildumarekin. Arratsaldeko 18:00etan solasaldia eta ondoren mokadua. Datorren ikas...\nEkainean, Garazi Arrularen 'Gu orduko hauek'\n2018 mai 14 Zumaia\nZortzi ipuinez osatua da Garazi Arrularen lehen liburua, eta azken ipuinak ematen dio izenburua obrari: Gu orduko hauek. Gu pluraleko lehen pertsona da. Norbera parte den kolektiboa adierazten du, ...\n2018 mai 13 Zumaia


Wikiloc - ibilbideak ibilbidea - Bolunburu, País Vasco (España)- GPS track\nsenderismo (Ibilbide senderismo en Espainia → Euskadi → Bolúmburu )\nGR 281 Bolunburu-Traslaviña (senderismo)\nesomoza Eskubide guztiak gordeak\nGune hau Bizkaian aurkitu daitezkeen garaiko eraikin multzorik onenetarikoa da. Enkarterrietako Kadagua ibaiaren haranean eraiki ziren defentsarako dorretxe gehienak; kontuan izan behar da XIV. eta XV. mendeetan "bandoen arteko borrokak" eman zirela Bizkaiko leinu nagusien artean. Zallan bertan, halako hogeita bi dorretxe altxatu ziren, baina gaur egun gutxi batzuk baino ez daude zutik. Denboraren joanak aztarna utzi du ibaiaren ondoko burdinolan eta errotan. Aurri egoeran egon arren, oraindik ere minerala galdatzeko egiturak hartzen zituzten horma sendoak ikusten dira, baita Kadaguaren urak bideratzen zituen kanala ere, zeinetatik uren indarrak burdina forjatzeko makinak mugitzen zituen.\nKadagua ibaiaren erroan, aurkitu ditzakegun haltz eta lizar(sp. laguntzailea) basoak konsterbazio egoera ezinhobean daude. Kontserbatu beharreko habitat inportanteenetarikoak dira autonomia-erkidego mailan. Haltzadiaren ezaugarriak: Normalean luzetara antolatzen dira, ibaien aldeetan. Baso trinko eta nahasiak izaten dira. Ziklo hidrologikoa erregulatzen du, higadura geldiarazten du, eta ekosistemaren oreka eta biodibertsitatea mantentzen du. Haltzak hezetasun hadia behar du, baina lur pobreetan era bizi daiteke, nitrogenoa kinkatzen baitu.\nLehen ikusi dugun moduan, flora espezie ugarienak Haltza (Alnus glutiosa) eta lizarra (Fraxinus excelsior) dira. Haritz (Quercus robur) basoak eta gaztainondo (Castanea sativa) basoak ere badaude. Baina Bolunburu, biodibertsitate handiko eremu bat da, eta espezie ineresgarri gehiago ere agertzen dira, haien artean: Artea (Quercus ilex), erratza(Ruscus aculeatus), goroztia(Ilex aquifolium)...\nBolunburun, arriskuan daunden fauna espezie ugari aurkitzen dira, haien artean: Bisoi eusropearra (Mustela lutreola) Marta (Martes martes) Erbinudea (Mustela erminea) Basakatua (Felis silvestris) Ur-zozoa (Cinclus cinclus) Martin arrantzalea (Alcedo atthis) Eskulapio zugea(Zamenis longissimus) Sai zuria (Neophorn precnopterus)\npeña la herrera\nKontserbazio maila oso onean dagoen artadi kantauriarra aurkitu dezakegu La Herrerako haitzan. Artadiaren ezaugarriak: Ura pilatzeko gaitasun txikia duten substratuetan hazi ohi da. Gehienetan, kareharrian egoten da. Artadia baso trinkoa da, ez du altuera handirik, baina zuhaitz zuhaixka eta lianen dentsitate handia du. Espezie hostoiraunkorra denez, gerizpe handia dauka urte osoan zehar.\nKaixo, zure lagunak ibilbide interesgarri hau topatu du ibilbidea https://eu.wikiloc.com/ibilbide-senderismo/ibilbidea-22479573 Ondo izan, Wikiloc - Munduko GPS ibilbide eta interesguneak\nHice esta ruta con esomoza\nPide a esomoza que te añada como compañero en esta ruta\nSigue a esomoza y descubre nuevas rutas


Kakexia kronikoa, orein-haragiari eragiten dio? | Consumer\nKakexa kronikoak eragindako arriskua ebaluatzen du EFSak, oreei eragiten dien behi eroen antzeko gaixotasun bat, Norvegian bi kasu detektatu baitira\narabera: Igandea, 2017ko otsailaren 12a\nElikadura Segurtasunerako Europako Agintaritzak lanak hasi ditu duela urtebete Norvegian detektatzeak dakarren arriskua ikusteko, duela gutxi arte Hego Amerikako eta Hego Koreako orein eta elur-jausi kutsakor eta hilgarri gisa, duela gutxi arte, eta orain dela gutxi arte. Bi kasu horiek Europako Batasunean erregistratu ziren, eta Europako Batzordeak laguntza eskatu zion EFSari. Oraingoz, adituek ondorioztatu dute ez dagoela ebidentziarik pertsona infektatuen haragi-kontsumoaren ondorioz pertsonek gaixotasuna har dezaketela. Artikuluak azaltzen du zer esan duten agintariek orain arte haragiaren kontsumoaren segurtasunari buruz eta animalia-hesia zein beste gaixotasun igaro duten.\n2016ko apirilean eta maiatzean Norvegiako osasun-agintariek kakexia-gaixotasun kronikoa (CWD) sinatu zuten, entzefalopatia espongiforme kutsagarri (EET) gisa ezagutzen diren gaixotasunen taldekoa. Lehen aldia da gaixotasun hori elur-oreinen eta Europar Batasunaren zesio basatiak detektatzen duena.\nEndekapenezko gaitz horrek behi eroen (behien entzefalopatia espongiformea) eta giza formaren baliokide den (Creutzfeldt-Jakoben (ECJ) gaitza da. Modu horietan guztietan, endekapenezko kalte neurologiko progresiboa sortzen du. Infekzio horiek eragiten dituen eragilea prioia da, nerbio-sisteman dagoen proteina natural baten ezohiko forma.\nKakexiaren kasuan, uste da animalia animaliatik animaliara edo ama kumera ukitzeagatik kutsa daitekeela. Animaliak 18 hilabete inguru dituenean nabaritzen da gaixotasuna; izan ere, ohiko portaera izaten hasten da, pisua galtzen du eta hil egiten da. Sintoma batzuen artean, gainbehera, apetitua galtzea eta eroritako belarriak daude.\nSegurua da orein-haragia jatea\nEbn bi kasuak detektatu ondoren, Europako Batzordeak EFSA enpresari eskatu zion arriskuak kontrolatzeko beharrezko neurriak ezartzeko lanak hasteko. Haren diktamenak zortzi herrialdetan (Estonia, Finlandia, Islandia, Letonia, Lituania, Norvegia, Polonia eta Suedia) jarraipena egitea proposatzen du, hiru urtetan zehar, gaixotasuna animalia basatien artean dagoen jakiteko. Helburua da prebentzio- eta kontrol-neurriak ematea, animalien arteko kontaktua murrizteko, oreinen populazio-dentsitatea murrizteko eta gaixotasunaren gaineko kontzientzia handitzeko. Gainera, foku baten hedadura geografikoa mugatu nahi da, eta kaltetutako populazio bateko infekzio-tasak murriztu.\nCWD prioiei dagokienez, giza espeziaren oztopoa ez da absolutua, EFSak jakinarazten du\nKezka gehien sortzen duen gaietako bat da gizakiak kakexia kronikoa eskura ote dezakeen. EFSaren adituen esanean, “oraingoz ez dago ebidentzia zientifikorik, gizakiek infektatutako animalien haragia jateagatik gaixotasuna har dezaketenik”. Baina CWD prioiei dagokienez giza espeziearen hesia ez dela “absolutua” ere esaten dute.\nKontuan izan behar da, EFSak jakinarazi duen bezala, prioiak eskeleto-muskuluan eta jateko beste ehun batzuetan daudela, baina, oraingoz, ez dute frogatu, oraingoz, Creutzeldt-Jakoben gaixotasuna agertzearen eta CWD prioien esposizioaren artean elkarketarik dagoenik. Estatu Batuetako osasun-agintari batzuek ere berresten dute hori, gaixotasun hori pertsonei transmititu zaien ebidentziarik ez dagoela ziurtatzen baitute. Hala ere, onartzen dute, gaixotasunaren sintomak dituzten animalien haragia ez jatea gomendatzen dute, batez ere, musuak, begiak, bizkarrezurra, barea edo gongoil linfatikoak.\nEstatu Batuetan, gaixotasuna ohikoagoa den arren, kezka dago gaixotasuna abeltzaintzara hedatu daitekeela, batez ere behi-azienden kasuan, behi eroen gaitza Erresuma Batutik duela urte batzuk zabaldu zen bezalaxe.\nGaixotasun prionikoak eta elikagaien segurtasuna\nBehien entzefalopatia espongiformea (BSE) edo behi eroen gaitza izan da gaixotasun prioniko gehien eman duena, hedaduragatik eta animalien eta gizakien osasunean duen eraginagatik. 1986an lehen aldiz identifikatu zen, hamar urte geroago, eta, 1996an, gobernu britainiarrak iragarri zuen gaixotasunak animalia-espezieen hesia saltatuta zuela eta gizakiengana iritsi zela. Orduan, giza bariantea, Creutzfeldt-Jakoben gaixotasuna, bai eta BEbk infektatutako animalien haragi-kontsumoarekin lotu zen. Animalia gaixoen garunak harro-harro eta zuloz beteta zeuden. Baina, zergatik kutsatu ziren? Hildako animalietatik zetozen hezur-irinez egindako pentsuetan aurkitu zen arrazoia.\n1995ean, ECJren aldaera berri bateko lehen biktima ezaguna erregistratu zen. Kontrol zorrotzagoak sartu ziren, eta urtebete geroago, 1996. urtean, BEaren eta EKGren arteko lotura posiblea iragarri zen. Espainian, behi lodien lehen kasua 2000ko azaroan baieztatu zen, eta alarma sozial handia sortu zen. Hurrengo urteetan, gaixotasunak gora egin zuen gorantz, eta 2003an 167 kasu baieztatu ziren.\nOrdutik aurrera, gune horiek behera egin zuten, zaintza aktiborako hartutako neurri zorrotzei esker (arrisku-taldeen ikerketa), animalien elikaduran erabilitako substantziak kontrolatzeko, azpiproduktuak eta hildako animaliak eraldatzeko establezimenduak ikuskatzeko eta arrisku-material arriskutsuak kontrolatzeko (MER). 2016ko abenduko EFSaren datuen arabera, 2001. urteaz geroztik EBrekin 114 milioi behi inguru detektatu dira Ebn.\nBeste BSE mota bat ardi- eta ahuntz-aziendari eraso egiten dion ikara edo scrapie da. Gaixotasun hori Erresuma Batuko eta Europako beste herrialde batzuetako ardietan onartu zen lehen aldiz. Behi eroen gaitza eta oreinen kaukexia bezala, buztina prioiak aldatzeak eragiten du, eta agente transmitigarri bat da, ohiko infekzio ez-konbentzionala eragiten duena hiruren artean. Prioiak proteina normaletatik datoz, PrP izenekoak, eta ohikoak dira bai pertsonengan bai animalietan. Gaixotasun espongiformeak eragiten ditu bere forma anomaloak.\nbehi erotu ehiza kakexia kroniko oreinak


GURE ATALAKProduktu aukera zabala\nSUPER AMARAren ataletan beti aurkituko duzu produktuen aukera zabalena, produktu berrienak, produkturik freskoenak... eta noski, tokiko eta garaiko produktuak.\nGainera, gure langileak zure esanetara izango dituzu zalantzak argitzen laguntzeko, aholkuak eta laguntza emateko.\nElikagaien atalean merkatuko markarik onenak aurkituko dituzu: kontserbak, olioak, gozagarriak, janaurrekoak, fruitu lehorrak, arroza, pastak, lekariak, pureak, gozoak...\nHarategiko atalean, kalitate goreneko produktuak topatuko dituzu. Behi-haragia, txerri-haragia, ardi-azienda… egindako produktua, egunean bertan egindako gure hanburgesen antzera, edo Bertako gure markaren tokiko produktua: gure abeltzainen haragia, gure baserrietan ekoitzia.\nGure hestebete-dendan, ezagutu merkatuko markarik onenak. Iberikorik onenak eta jatorri-izendapen askotako gazta-aukera zabala, hestebeteak... Hainbat kalitate-markatako foie aukera zabala ere badugu: Ahate-foiearen bloka, ahate-moussea, foie freskoa edo landako patea...\nBaserriko eta garaiko frutak eta barazkiak, produktuak, ekologikoak, fruta tropikalak, germinatuak, entsaladak… kalitate eta freskotasun oneneko produktuak.\nLonjetatik zuzenean gure arrandegietara iristen dira egunero gure bezeroei arrain eta itsaski freskoenak eskaintzeko.\nEta zure erosotasunerako, itsaskia egosteko lekua dugu Loiolako Erriberetako gure dendan; bertan, aukeratu dituzun piezak egosten ditugu.\nMencia, tempranillo, syrah…600 erreferentzia eta 60 Jatorri Izendapen baino gehiagorekin, SUPER AMARAn, une bakoitzerako ardo perfektua topatu ahal izango duzu.\nGURE ESKAINTZEKIN GURE UPATEGIA\nGure dendetan, krema, toniko, hortzetako pasta... onenen aukera zabala aurkituko duzu eta, noski, baita haurtxoa zaintzeko produktu onenak ere.\nEtorri SUPER AMARAra eta jaso gure profesionalen gomendioak larruazala, ilea, eskuak... zaintzeko moduaren inguruan.\nAtal honetan, irabiakiak, esneak, gurinak, postreak eta jogurtak aurkituko dituzu. Eta artisau-produktuak gustatzen baldin bazaizkizu, ezagutu hurbilagotik Bertako Esnekiak gure markaren artisau-esnekien gama. Ezin hobeak!\nDetergenteen, garbigarrien, zelulosen… markarik onenak atal honetan aurkituko dituzu.\nLurringintza eta higienea.\nSUPER AMARAko lurrinen eta higienearen atalean, kolonia, lurrin, makillaje, gorputzeko esne, xaboi... onenak topatuko dituzu.\nGainera, ezagutu Kramerren Naturterapia kosmetika gama zabala; harrituko zaitu.\nSojadun produktuak, bihi osokoak, bitaminak, zerealak, gailetak, elikadura-osagarriak... hori guztia eta askoz ere gehiago topatuko duzu gure produktu osasungarrien atalean.\nEzagutu izoztuen gure gama zabala: izozkiak, barazkiak eta frutak, arrainak eta itsaskiak, salteatuak eta nahaskiak, gozoak, prestatutako platerak…\nSUPER AMARAko okindegiko atalean, gure ogi-aukera zabala (integrala, baguetteak, familiarrak, baserriko ogia, ogi haziduna…), opilak eta kalitate oneneko postreak topatuko dituzu.\nOrkideak, bugainbileak, geranioak, hortentsiak, azaleak, limoiondoak... SUPER AMARAn, urte osoan, sasoian sasoiko lore guztiak eta haiek zaintzeko artikuluak (ongarria, lurra, loreontziak, bitaminak, parasito-kontrakoak...) aurkituko dituzu.


Kulunka-farola bat, autoerretratu bat eta elkarlanerako tresna batzuk: maiatzerako proiektuak – Wikitoki\nBuletina Ekologia Hirigintza Parte-hartzea Tailer Topaketa\nKulunka-farola bat, autoerretratu bat eta elkarlanerako tresna batzuk: maiatzerako proiektuak\nApril 30, 2021 April 30, 2021 wikitoki\t0 Comments\nHona zenbait proiektu eta ekintza, zeinetan maiatzean zehar wikitokerrak lanean egongo diren\ncAnicca + Larragako Udala\nPartaidetzazko Herri- Diagnostikoa, Maiatza – Ekaina\nLarraga herria aztertzeko prozesu bat da, udalerriko espazioak atsegintzeko eta zerbitzu eta ekipamendu publikoak hobetzeko helburuarekin.Espazio publikoaren alderdiak aztertuko ditugu (kaleak, plazak, erabiltzen ez diren espazioak, ekipamendu publikoak, mugikortasuna…), gure ikuspegi teknikoa eta Larragako herritarrek beren herriari buruz duten esperientzia eta ezagutza uztartuz. Herritarron beharrak askotarikoak dira, eta gure herrietako espazio publikoek egokitzeko gai izan behar dute.\nIdiazabal herri estrategia: espazio publikoa eta mugikortasuna\nIdiazabalgo Udala + Hiritik At\nLan saioak udal taldearekin, udal teknikariekin eta herritarrekin, Maiatzean zehar\nIdiazabalgo espazio publikoari eta mugikortasunari lotutako herri estrategia diseinatzeko prozesu parte hartzailea. Saio ezberdinak burutuko dira hirigintzari lotutako proiektu estrategikoak definitzeko.\nHiri Biotikoa Agroplaza Veneziako Arkitektura Bienalean\nVeneziako Arkitektura Bienala, Uncertainty, Acción Cultural Española, PezEstudio, Eusko Jaurlaritzako Etxebizitza eta Arkitektura saila\nGure lana munduko Arkitektura Bienal garrantzitsuenean erakutsiko da!\nMaiatzaren 22an Veneziako Arkitektura Bienalari hasiera emango zaio, zeinean Pezestudio hautatua izan den Hiri Biotikoa Agroplaza, Hiri jasangarriagoa lortzeko ikasketa-espazioak proiektuarekin. Agroplaza sistema ekologikoen eta jardunbide berritzaileen herritarren laborategi-espazio bat da. Espazio pedagogikoa da, gure egunerokotasuna birpentsatzen duena guztien ongiez bezainbatean eta teknologia-, energia- eta elikatze-autosufizientziaren inguruan. Espainiako pabiloian Agroplazako hiri-altzariko pieza interaktibo bat erakutsiko da eskala errealean. Kulunka-farola bat da, jolasaren bidez energia sortzen duena eta argiztatze-sistema bat elikatzen duena.\nBesaya Europa – Trantsizio ekologikoa\nKantabriako Gobernua, Deliberativa, PezEstudio\nTrantsizio ekologikorako lehentasunak ezarriko dituen herritarren eztabaida-prozesua lagunduko dugu Besayan\nMaiatzaren 28an, Besaya Europa parte-hartze saioei hasiera emango diegu, zeinetan biztanleriaren ordezkari diren eta zozketaz hautatu diren 35 pertsonaz osatutako epaimahaiaren deliberamendua erraztuko dugun. Prozesua uztailera arte luzatuko da eta bertan lurraldearen ikuspegi orokorra sortuko da eta Eskualde Garapenerako Europako Funtsa (EGEF) berrian eta Europako Gizarte Funtsan (EGF) 2021-2027 aldirako, Besayako eskualdean eta Europako trantsizio ekologikoaren esparruan gehituko diren ekintzak lehenetsiko dira.\n“Horrela ikusten dut nire burua” Tailerra\nAzkuna Zentroan, Maiatzak 24 eta 25 17:30etik 19:30era\n“Horrela ikusten dut nire burua” proposamenak gonbit egiten du autorretratuaren ideiari buruzko behaketari, azterketari, gogoetari eta ekintzari ekiteko\nIzenburu bera duen liburutik abiatuta, autorretratuari ekitea proposatzen du, nork bere burua ezagutzeko prozesu gisa, eta marrazkiaren bidez nork bere burua begiratzeko esperientzia bizitzea. Horretarako, beharrezkoa da nork bere buruari baimena ematea prozesu honetan esperimentatzeko, jolasteko, aurkitzeko eta harritzeko.\n“Así me veo” proposamenak gonbit egiten du autorretratuaren ideiari buruzko behaketari, azterketari, gogoetari eta ekintzari ekiteko. Lehen pertsonan egindako ikerketa- eta esperimentazio- prozesu sakon baten emaitza ere bada. John Berger-ek dioenez, ‘Marraztea ez da soilik paperean neurtzea eta jartzea, jasotzea ere bai baita. (…) Marraztutako irudiak begiratzeko esperientzia biltzen du’.\nTailerra mota guztietako jendeari zuzenduta dago, eta ez da beharrezkoa marrazkiei buruz ezer jakitea tailer honetan parte hartzeko.\nBherriak ziklo berri bati ekingo dio\nEusko Jaurlaritzako Berdintasuna, Justizia eta Gizarte Politiketako Saileko Gizarte Zerbitzuetako Zuzendaritzak Boluntariotzaren Euskal Kontseiluarekin batera\nKoordinatzaileak: ColaBoraBora, Komunikatik eta Korapilatzen\nBherriak ziklo berri bati ekingo dio lankidetza publiko-sozialerako modu berriak ustiatu eta sustatzeko programa iraunkor batekin.\nPrograma hiru lan-ardatzen arabera egituratzen da: ekintzarako trebakuntza jarduera irekiak lankidetza publiko-sozialarekin lotutako alderdietan (Prestakuntza); ikaskuntza komunitate baten aktibazioa zeinetan tokiko proiektuen garapenerako ezagutza praktiko eta erabilgarria eskuratuko den (Komunitatea); eta gai ezberdinak sakonki lantzeko topaketa ireki eta zehatzak (Topaketak). Ziklo berriak barne hartzen ditu, gainera, bi jarduketa-lerro giltza: eragile estrategikoekin itunak adostea; eta esplorazio lan bat abian jartzea Administrazio Publikoa eta herritarren arteko lankidetzarekin.\nHIP aurkeztea: Berrikuntza publikorako hexagonoa\nAragoiko LAAABek garatutako eredua SEGIBrekin batera. ColaBoraBora, bereziki TRANS bektorera lotuta, enbaxadoretako bat da bertan.\nAndorran ospatutako Estatuburuen goi-bilera iberoamerikarrean aurkeztu berri da\nNola berritu dezakete erakundeek? Gero eta egokiagoa da galdera hori, zeini HIP ereduak ekosistemaren nozioaz abiatuta heltzea proposatzen duena. Era berean zera proposatzen du: berrikuntza eta sorkuntza sortzen duten baldintzak sustatzen erraztea, erakundeak sare gisa nodoen, loturen, elkarrizketen eta ikaskuntzen multzo gisa birpentsatzea. Eta hori guztia proposatzen da elkarri lotutako sei bektoreen inguruan aritzeko: OPEN (irekia, askea, erreplikagarria), TRANS (dibertsitatea, nahasketa, trantsizioak), FAST (faseak, bizkortasuna), PROTO (prototipatzea, froga), CO (elkarlanekoa, kolektiboa) y TEC (teknologia gogorrak eta bigunak). HIP praktikatzen duten erakunde asko behar dira!\n← Apirilean abian dauden proiektuak: espazio publikoa eta administrazioak aldatzen\nZer dabiltzate Wikitokiko egoiliarrak? 2021 ekainak →


balbula: OSV ordenan ere, berdin nola an OVS, soilik 'small language families'\nigandea, urtarrilak 17, 2021\nOSV ordenan ere, berdin nola an OVS, soilik 'small language families'\nAzken sarreretan aipatu dugu datu bat ga Dryer (2011) buruz SOV:\nThe distribution of SOV versus SVO in the world is quite striking in that although the two orders are about equally common, SOV is much more common in small language families, suggesting that there was a time a few thousand years ago when SOV was by far the most common word order in the world. [Dryer, 2011]\nEra berean, atzo ikusten genuen nóla berezitasun hori dá areagotzen an OVS, zeren azken ordena hori soilik agertzen da an "small language families", oso lokalizatuak geografikoki.\nEta gaur antzekoa esan behar dugu buruz OSV, zein, arauz WALS Online datu-basea (zeinen editoreak dirén Haspelmath eta Dryer bera), soilik da nagusi, gaur egun, an 4 hizkuntza:\nlauak ere hiztun gutxikoak (Kxoe: 8000 hiztun, Nadeb: 370 hiztun, Tobati: 100 hiztun, Wik Ngathana: 3 hiztun) eta ondo lokalizatuak geografikoki an bizi-baldintza prokliveak ki isolamendua, nola diren Afrikako area menditsuak, Amazonia edo Indonesiako Papua. Har daigun lehenegoa eta handiena: Kxoe hizkuntza, eta konsulta daigun Wikipedia:\nHasta la década de 1970, la población de habla khwe vivía en áreas inaccesibles para la mayoría de los occidentales en partes remotas de Namibia, Angola, Zambia, Botswana y Sudáfrica. [Wikipedia]\nBai, OSV ordena honetan ere, berdin nola an OVS, soilik "small language families".\nposted by Jesus Rubio at igandea, urtarrilak 17, 2021\nNi honelaco eta honelatsuco commentarioec an blog hau naute aberasten asco zeren ez nequien ezer gai hontaz lehenago-ze hasi iracuten Jesusen analysiac. Lan divulgativo haguitz ederra eta nahico erraz asequiblea eguiten du Jesusec nahi dutenentzat poxi bat ikasi asqui saconqui buruz syntaxi mundua an visione mundiala sarthu gabe estudio sacon eta luzeetan zeintzutaraco behar litzaque urtheac eta adore finco determinatua. Dira reflexione devulgativo ederrac eta aldi berean, behintzat niretzat, ere saconac dutenac aberasten gure perceptionea buruz principalqui euscal syntaxia. Viva Jesus, esquerrac nire aldetic, segui aitzina contra ignorantzia eta alde arguitasun mentala.\nigandea, urtarrilak 17, 2021 4:37:00 PM\nAnitz esker zuri, Erramun.\nastelehena, urtarrilak 18, 2021 8:41:00 AM\nOVS sintaxiak ez dira soilik 'much more common' an...\nLehmann (1992): 'Apparently, the basis for the shi...\nDryer (2011): '..., SOV is much more common in sma...\nNewmeyer (1998): 'I have seen it claimed in a vari...\nBingfu Lu (1998): "In short, the drift from OV to ...


Basa Arquitectura ITE-ak\nEAT Eraikinen azterketa teknikoa\nEraikinek ere badute beren IAT berria, beren segurtasun- eta kontserbazio-egoera egiaztatzeko. EATa eraikinaren begizko ikuskatze bat da; ikuskatze horren ondoren eraikinaren egoerari eta bizitzeko egokitasuna, segurtasuna eta kontserbazio egokia ziurtatzeko behar dituen esku-hartzeei buruzko txosten bat erredaktatzen da.\nEATa bizilagun- eta etxejabe-elkarteek eraikinak egoera onean edukitzeko, eta hala hirugarrengoen segurtasunerako arriskuak ekiditeko ardura har dezaten bultzatzeko prebentzio-neurri gisa hartzen da.\nEATa derrigorrezkoa da eraikin katalogatuentzat edo 50 urtetik gorako eraikinentzat, 2006ko Lurzoruaren Legearen arabera, eta ezinbesteko baldintza izango da berritze-lanak egiteko eta dirulaguntzak eskatzeko. EATak berak ere Eusko Jaurlaritzaren dirulaguntzen mende daude. EATa balioduna izan dadin, arkitektoen elkargoak onetsia eta udaletxean kopia bat aurkeztua izan behar du.\nEATa erredaktatzeko gutxi gorabeherako epea hilabete batekoa izango dela begiz jotzen da, baina eraikinaren tamainaren araberakoa izan daiteke. Aurrekontua onartzen denetik aurrera, honela da EATa erredaktatzeko prozesua:\nBASA ARQUITECTURAk eraikinera egiteko bisiten planning bat egiten du, etxejabeen elkarteko kideei etxebizitzak eta lokalak banan-banan bisitatzeko hitzorduak emanez. Etxejabeek galdetegi bati erantzun beharko diote, eta galdetegi horrek eraikinaren osasunari buruzko informazioa emango digu. BASAk EATa erredaktatuko du eta EHAEOri (Euskal Herriko Arkitektoen Elkargo Ofizialari) bidaliko dio, onespena eman diezaion.


Labarrak eta itsaslabarrak – Gizapedia\nJaizkibel kostaldeko itsaslabarra.\nLabarra lurrazalean dagoen malda handiko eremua da. Kostaldeko lerroan sortzen direnean, itsaslabar deitzen zaie, eta itsasoak kostaldean eragiten duen abrasioaren ondorioz (itsaslabarretik grabitatez eroritako higakinek itsasoaren indarrez itsaslabarraren aurka jotzean eraginda) sortzen dira gehienbat, nahiz eta bestelako prozesuen bitartez ere sor daitezkeen, sumendien erupzioez esaterako; egindako estimazioen arabera munduko osoko kostaldeen %80a itsaslabarrez osaturik dago.\nLur barnealdean ere aurkitzen dira labarrak, mendi magaletan, orogenesis prozesuek eraginda, eta baita arroila eta bailara estuetan ere, erliebe tabular batean ibai batek eragiten duen higadura hidrikoaren ondorioz.\nBeste hizkuntzetan: ingelesez, cliff, sea cliff, coastal cliff; gaztelaniaz, acantilado, acantilado marino, acantilado costero.


Ganyakotarrak: «Ematen du batzuk Someran bizi zaretela» | BINKE\nGanyakotarrak: «Ematen du batzuk Someran bizi zaretela»\nGanyakotarrak kuadrila @ganyakotarrak\n«Ematen du batzuk Someran bizi zaretela»\nGALDERAK: Zerdiñozu kuadrila @zerdinozu\nKuadrila bezala nola deskribatuko zenukete zuen burua? Ezagutzen gaituenak badaki 26 pertsona erabat desberdin garela eta talde batzuetan banatuta gaudela, baina juergan irteterakoan, desagertutakoak izan ezik, oso lotuta gaude eta ez dirudien arren, ezin gara bata bestea gabe bizi.\nZein da Someratik gehien gustuko duzuen taberna? Argi dago taberna bakoitza gauza ezberdinetarako erabiltzea gustatzen zaigula: gosaldu, afaldu, trago batzuk hartu… baina, hala ere, ezin dugu esan gure gogokoena 2rrut ez denik, Somerako zerbitzaririk onena gure kuadrilan baitugu.\nZergatik Ganyakotarrak? Berrogeialdiko egun normal batean «ganyazko trokolo» on batzuekin geunden eta gainerakoa imajinatu dezakezue… den-dena ez da zertan azaldu behar.\nNolakoak imajinatzen dituzue edo nolakoak izango direla uste duzue pandemia guztiz bukatuta dagoenean egongo diren lehenengo juergak? Lehenengo jaiak ez dakigu zelakoak izango diren argi daukagulako ez garela joango. Mundu guztia irteten utziko dugu eta hirugarrenera edo, daukagun guztiarekin joango gara, dakigun bezala.\nZein da zuen gustukoena: Jazz-giroa, 2urrut edo Fever? Nahiago dugu pertsonalitatea erakusten duen galdera bat, hau guk asmatu genuelako; hala ere, nork ez du faltan botatzen: «Bueeeenas noches Fever Bilbao»?\nPandemiak dakartzan segurtasun neurrien ondorioz mahai bakoitzeko pertsona kopurua murriztua izan da, nola moldatu zarete kuadrilako kide guztiak elkarrekin egoteko? Honek iskanbila ugari ekarri dizkigu, berandu zetozen alferrei mahaia eta aulkia hartu behar genizkielako, baina azkenean goiz jaikitzen moldatu ahal izan gara; hori bai, ematen du batzuk Someran bizi zaretela.\nKuadrilatik «Isla de las tentaciones» edo «Mujeres y hombres» bezalako telesail batera nor eramango zenukete? Ez genuen bere izena aipatu nahi motibatu ez daiten, baina argi dago gure kuadrilan fisikoa duena Xabier Ubierna dela. Hala ere, ez dugu Iker Urkiola ahazten; bera izan baitzen benetan castingean izena eman zuena, baina azkenean ez zuen zorterik izan.\nZein plan duzue datorkigun uda honetarako? Baten batera gonbidatuta gaude? Ez zaigu gustatzen joaten garen lekuen berri ematea kolapsatu ez daitezen, guri jende berriarekin lasai egotea gustatzen baitzaigu; dena den, nahi duzuenean Benidorm benetan zenaren bideoak erakusten dizkizuegu, ez oraingo txistea, baina animo neskak eta ondo pasa!\n«Kill/Marry/Fuck» Galdakaoko hiru kuadrilekin. «Kill» argi dago Dekantuzekoak hilko genituzkeela, baina beste bientzat ez dugu trabarik jartzen… Hori bai, uste dugu jende gutxi dagoela gure parean.\nZer da TicketBAI sistema?\nAitziber Bilbao: «Ia 600 kriminologo gagoz Euskadin erakunde publikoetan ezin lanik egin»


Iraurgi Saski Baloia :: jefa dixit\nIlusioz beteta baina oso kezkatuta.\nIzugarrizko aurrera pausoa eman dugu nesken lehen mailan jolastea erabaki ondoren eta saskibaloi mundutik energia baikor osoa eta milaka zoriontze jaso ditugu, baina bigarren planoan geratu dira. Pozaren sentsazioa izatetik kezka handiaren sentsazioa izatera pasatu naiz. Aurrekontuaren kezka eta "bakardadeak" erabat menperatzen naute.\nAnimo, zoriontze eta miresmen mezuek klubaren eta nire " sare sozialak" bete dituzte. Jendeak baikortasunez baloratu du Iraurgi hitzezko kluba izatea eta azkeneraino eramatea gure hitza. Pertsonalki oso harro nago klubaren zuzendaritza batzordekide guztiok dudarik ez izana gai hau aurrera eramateko orduan, eta guztiok dakigu neskek lan bikaina egingo dutela eta harro sentiaraziko gaituztela goreneko maila horretan egingo duten lanarekin.\nBaina loa kentzen didan errealitatea daukagu gaur egun, lasaitasuna emango digun babesle nagusirik ez dugu oraindik eta instituzioekin ere ezer lotu gabe daukagu. Badakit krisia gogorra dela eta mundu osoa ari dela gaizki pasatzen baina bailarako babesaren beharra dugu, babesle nagusi baten eta instituzioen laguntza ezinbestekoa da aurrera jarraitzeko.\nKanpoko babesa lortu beharra daukagu bestela gure erabakia aurrera eramatea ia ezinezkoa izango zaigu. Hala ere, argi daukat aurrera egiten saiatuko garela. Ez gara aspertuko kamisetak saltzen, loteria saltzen, zozketak egiten,ekitaldiak antolatzen...beharrezkoa den auto-finantziazio bat lortzen. Nesken ligan bazkide gehien izango dituen taldea izango gara. Gure aurrekontu xumea estalita izan arte ez gara geldituko.\nInstituzioek, sektore pribatuak ezin digute bizkarra eman, maila hauetan bizkarra ematen badigute kiroltasunez lortu dugun eta egin dugun lan guztia pikutara joango baita. Erabaki honi, gure proiektu honi bultzakada bat ematea eskatzen dugu, borondaterik ezean gutxi egin dezakegu Iraurgitik.\nGarbi dudana zera da, Iraurgi osatzen dugunok beti egin izan duguna egingo dugula: APALTASUNEZ LAN ASKO EGIN.


Josef Hora - Wikipedia, entziklopedia askea.\nJosef Hora (Dobříň, Austria-Hungaria, 1891ko uztailaren 8a - Praga, Txekoslovakia, 1945ko ekainaren 21a) txekierazko olerkaria izan zen, txekiar etniakoa. Hasierako poema liburuak «vitalismo» izeneko mugimenduaren eraginpean idatzi zituen: Poemak (1915), Zuhaitza loretan (1920). 1927an Hariak haizeetara liburua argitaratu zuen. Ondorengo urteetako liburuetan, bere garaiko arte-mugimenduetatik aparte, barne-ezagutzaren bidetik jarraitu zuen. Garai hartakoak dira: Zure ahotsa (1930) eta Gaztigu isila (1936). Ezkortasunean murgildu zen azken urteetan. Hil ondoren argitaraturiko liburuan, Eritasunaren oroimenak (1945), Horaren ezkortasuna oso nabaria da, bere gaixotasuna eta gizartearena uztarturik.\nDobříň, 1891ko uztailaren 8a\nPraga, 1945eko ekainaren 21a (53 urte)\nGymnázium Roudnice nad Labem (en)\nidazlea, hizkuntzalaria, poeta, argitaratzailea, literatura-kritikaria, kazetaria, itzultzailea, kritikaria, editore-laguntzailea eta iritzi-kazetaria\nWikimedia Commonsen badira fitxategi gehiago, gai hau dutenak: Josef Hora\nMultimedia: Josef Hora\nAzken aldaketa 24 otsaila 2019(e)an, 13:35(e)tan\nOrriaren azken aldaketa: 24 otsaila 2019, 13:35.


Millan-Astrayren erretratua - Wikipedia, entziklopedia askea.\nMillan-Astrayren erretratua (gaztelaniaz: Retrato de Millan-Astray) 1942an Ignacio Zuloaga margolariak egindako lana da. Margolana artistaren jarrera ideologikoa oso garbi adierazten du. Hasieran oso tradizionala bazen, Espainiako Gerra Zibilarekin batera frankisten aldeko jarrera sutsua hartu zuen. Esan daiteke urte haietan haren heriotza gertatu arte, 1945an, Zuloagaren lan nagusiak diktaduraren laudorioak izan zirela; esaterako Valle de los Caídosen lanetan lagundu zuen ere bai. Zentzu horretan, erretratu hau eskuin-muturreko Millan-Astray Espainiar Legioaren jeneralaren apologia nabarmena da.\nMargolanean elementu nagusia frankismoaren heroi nagusietariko horren irudia da, urdin-marroi hondo baten gainean; zentzu horretan Francoren erretratuarekin antza handia erakusten du lan honek. Millan-Astrayk, gerran sufritutako zaurien ondorioz, beso bat eta begi bat galdu zituen eta horrela agertzen da Zuloagak margotutako margolanean. Darama uniformea Francok bere margolanean aurkezten duenaren antzekoa da: jeneralaren gerrikoa, zaldiz ibiltzeko botak eta, hemen desberdintasuna, legioaren uniformea. Francoarenarekin erakusten duen beste desberdintasuna arropetan erakusten duen desordena da: alkandora irekita erakusten eta barruko kamiseta erakusten du. Lanean ez dira militarraren zauriak eta arazo fisikoak disimulatzen; horretan protagonistaren ideologia nazionalistarekin bat egiten zuen zeren eta honek zauriak ohore moduan erakusten baitzituen.\nIgnacio Zuloagaren margolanak


Barbakoa perfektua egiteko teknikak | Bar Teresatxo\nBarbakoa perfektua egiteko teknikak\nBar TeresatxoBar Teresatxo Barbakoa perfektua egiteko teknikak 2021/04/28\nDenok dakigun bezala, barbakoa janaria prestatzeko modu bat da, izan ere, txingar goriak dituen parrilla edo gune baten gainean ezarritako janaria sukaldatzeko modu bat da. Prozesua lanpetsua dirudien arren, janaria prestatzeko modurik zaharrena da eta zibilizazioaren hastapenetatik erabiltzen dela jaso izan da historian zehar. Modu honetan, janariak oso zapore on eta berezia hartzen du, frijitze normal batekin lortutakoaren desberdina. Hala, barbakoa familia edo lagunen arteko bilerak egiteko modu interesgarri eta polita da, ia edozein elikagai prestatzeko aukera ematen duena (haragia, arraina, barazkiak, perretxikoak...). Janaria prestatuko duen txingarraren prestaketa neketsua eta nahiko luzea dela dira barbakoak dituen bi alderdi negatibo bakarrak. Azken bi hauek barbakoa industrial bat ez badugu, noski. Artikulu honetan barbakoa perfektua egiteko sekretuak zeintzuk diren erakutsiko dizkizuegu.\nErregaiaren arabera, lau barbakoa mota aurki ditzakegu.\nEgur-barbakoak: Metodo tradizionala da. Leku bat besterik ez dugu behar egurra uzteko eta parrilla zentimetro batzuetara jartzeko. Eragozpen nagusia aire zabaleko gune bat behar dugula izan daiteke. Jatetxe batzuek obrako barbakoa edo barbakoa bereziak dituzte, baina tamaina handikoak dira eta normalean leku dezente hartzen dute.\nIkatz-barbakoak: Aurrekoen antzekoak. Soilik egurra beharrean, ikatzaren erabilera azpimarratzen da txingarra egiteko erregai mota bezala.\nBarbakoa elektrikoak: Barbakoa mota honek erabilera desberdina du. Ez dugu aurrekoak bezela erregaia erabiltzen, baizik eta elektrizitatea erabiltzen da erresistentziak egiteko. Erresistentzia hauek dira, hain zuzen ere, janaria prestatuko dituztenak.\nGas-barbakoak: Barbakoa elektrikoaren antzekoa da, baina gasaren bitartez dabil. Aldi berean, eraginkorragoa da janaria prestatzeko orduan. Ostalaritza nahiz jatetxeetako negozio gehienetako gustukoenak dira.\nBarbakoekin sukaldatzeko erak:\nSukaldatzeko hainbat modu daude, eta barbakoei ematen diegun erabileraren arabera, emaitza mota bat edo bestea lortu ahal izango dugu. Zer lortu nahi dugun eta zer elikagai prestatzen ditugun kontuan hartuta, metodologia zehatz bat erabiliko dugu. Jarraian ezagunak diren metodo batzuen teknikak azalduko dizkizuegu:\nEgosketa zuzena: Egosketa zuzena elikagaiak bero-iturriaren gainean zuzenean jartzean datza, normalean parrilla batean. Elikagaien zukuak pixkanaka erortzen doaz eta lurrundu egingo dira, janariei barbakoa zaporea emango dien kea sortzen. Teknika hau 25 minutu baino gutxiagoko janariak prestatzeko gomendatzen da.\nZeharkako egosketa: Zeharkako egosketa, konbekzio-labedun barbakoa batean “bihurtzean” edo “bilakatzean” datza. Hau da, alboetako erregailuak piztu eta elikagaiak erdialdean jartzen dira, ondoren barbakoaren tapa ixteko. Elikagaiak pixkanaka erretzeko moduan banatzen da beroa. Teknika honek sukaldatze motelagoa eskatzen du baina oso egokia da zenbait elikagaitarako.\n"Badakizue, gozatu lagunarte edo familian barbakoa-teknika egokienak erabiliz!"